Jam tangan pintar klasik dan bergaya Amazfit GTR 2 dan Amazfit GTS 2 untuk gaya hidup aktif adalah sesuai untuk setiap penampilan dengan pelbagai ciri kesihatan yang komprehensif

SHENZHEN, China, 29 Oktober 2020 /PRNewswire/ — Amazfit sedang melancarkan dua edisi terbaru jam tangan pintar daripada siri Fesyen peranti boleh pakainya yang popular musim ini. Amazfit GTR 2 menggabungkan reka bentuk jam tangan tradisional dengan ciri kecergasan dan penjejakan kesihatan yang meluas dan akan dilancarkan di UK dan Amerika Syarikat pada 30 Oktober; Amazfit GTS 2 yang anggun dan bergaya akan dilancarkan di Amerika Syarikat pada 1 November dan akan tersedia di UK pada 15 November.

Amazfit GTR 2, Amazfit GTS 2, classic and fashionable smartwatches with a comprehensive range of health features for active lifestyles

Reka Bentuk Elegan dengan Teknologi Mengagumkan

Boleh didapati dengan sarung keluli tahan karat atau aloi aluminium hitam, Amazfit GTR 2 mempunyai penampilan klasik, menampilkan paparan AMOLED 1.39 inci bulat dengan reka bentuk kaca melengkung 3D yang jelas dan mudah dibaca. Amazfit GTS 2 yang langsing mempunyai skrin AMOLED 1.65 inci berbentuk segi empat tepat dan boleh didapati dengan sarung aloi aluminium berwarna hitam malam, emas gurun atau kelabu urban serta tali yang sepadan.

Kedua-dua paparan jam tangan diperbuat daripada kaca 3D Corning Gorilla dengan salutan Karbon seperti Belian optik (oDLC) dan anti-cap jari, yang menjadikan skrin sangat kuat, lebih tahan calar dan mudah dibersihkan. Skrin yang boleh diputar sepenuhnya menjadikan jam tangan tetap selesa sama ada anda pengguna kidal atau tangan kanan.

Ciri-ciri Pengurusan Kesihatan & Kecergasan Menyeluruh [2]

Amazfit GTR 2 dan Amazfit GTS 2 menawarkan pemantauan kadar denyutan jantung berkejituan tinggi Dilengkapi dengan sensor optik PPG BioTracker™ 2, yang menjejaki kadar denyutan jantung anda setiap masa (24 jam 7 hari seminggu), ia memantau kadar denyutan jantung anda, zon degupan jantung dan memberi anda amaran degupan jantung yang tidak normal, untuk lebih memahami kesihatan jantung anda.

BioTracker™ 2 PPG turut menyokong OxygenBeats™[3] untuk mengukur ketepuan oksigen dalam darah. Semasa terlibat dalam kerja yang melibatkan mental dalam masa yang panjang, atau aktiviti fizikal seperti menyertai maraton atau sukan luar berintensiti tinggi, jika anda merasa tidak selesa maka anda boleh mengukur paras semasa oksigen dalam darah anda untuk segera memahami keadaan fizikal anda, dan memastikan anda mengawal kesihatan anda.

Pemantauan kualiti tidur[4] memastikan prestasi yang optimum dan jam tangan pintar Amazfit ini memantau tidur anda dan menjadikannya lebih mudah untuk memahami pola tidur anda dan meningkatkan kualiti tidur. Setelah disegerakkan ke aplikasi, anda boleh mengetahui lebih lanjut berkenaan berapa lama masa yang anda habiskan untuk peringkat tidur ringan dan tidur nyenyak, termasuk tahap tidur gerak-mata cepat (REM), malahan untuk tidur siang[5].

Kedua-dua jam pintar ini menampilkan Sistem Penilaian Kesihatan PAI™ inovatif[6] yang mengubah data kadar denyutan jantung anda, aktiviti yang dijejak dan data kesihatan lain kepada skor PAI yang membolehkan anda memahami kesejahteraan fizikal anda dengan segera.

Kedua-dua jam tangan siri Amazfit GT 2 menyokong pemantauan stres yang membantu anda mengimbangkan tahap stres anda.

Kekal sihat bermaksud kekal aktif, oleh itu Amazfit GTR 2 dan Amazfit GTS 2 mempunyai 12 mod sukan popular[7] yang mudah diaktifkan setiap kali anda mula bersenam. Merekodkan jarak, kelajuan, perubahan degupan jantung, kalori yang dibakar, dan data senaman lain semasa anda bersenam.

Jam tangan Amazfit GT 2 mempunyai kira-kira 3GB storan muzik setempat supaya anda dapat mendengar muzik tanpa telefon anda. Dengan penambahan getaran haptik yang memberikan maklum balas haptik yang boleh disesuaikan semasa anda menerima panggilan atau mendapat pemberitahuan.

Apabila anda menanggalkan jam tangan anda, fungsi pengesanan pemakaian akan mengunci jam tangan bagi melindungi privasi anda dan anda boleh menambahkan kata laluan untuk keselamatan tambahan.

Dengan mikrofon dan pembesar suara terbina dalam, jam pintar ini membolehkan anda membuat panggilan telefon dengan ciri panggilan Bluetoothnya.

Jam Tangan GT Generasi Baru Menjadikan Hidup Lebih Pintar, Lebih Efisien dan Lebih Menyeronokkan

Sekarang anda mempunyai kawalan suara, di sinilah jam tangan GT 2 menjadi super pintar. Dengan Amazon Alexa terbina dalam, anda boleh bertanya soalan, mencari maklumat, mendapatkan terjemahan, membuat senarai membeli-belah, menetapkan penggera, pemasa dan peringatan, menyemak cuaca, mengawal peranti rumah pintar dan banyak lagi. Anda boleh bercakap dengan Amazfit GTR 2 dan Amazfit GTS 2, dan Alexa akan bertindak balas terhadap arahan suara anda dengan respons teks pada skrin. Sebagai contoh, hanya katakan,

Alexa berada di persekitaran awan, jadi ia sentiasa menjadi lebih pintar, menambah keupayaan baru yang dihantar kepada peranti anda.

Ciri kawalan suara luar talian juga membolehkan anda melakukan operasi suara di jam tangan anda walaupun tanpa akses Internet, termasuk menghidupkan mod sukan, penjejakan degupan jantung dan banyak lagi.

Jangka hayat bateri jam tangan GT 2 yang lama bermaksud ia akan bersama anda dalam pengembaraan anda setiap hari dalam seminggu.

Harga dan Ketersediaan

Di UK, Amazfit GTR 2 akan dilancarkan pada 30 Oktober dan berharga GBP159, manakala Amazfit GTS 2 akan dilancarkan pada 15 November dengan harga runcit GBP159.

Di Amerika Syarikat, Amazfit GTR 2 akan dilancarkan pada 30 Oktober dan berharga USD179, manakala Amazfit GTS 2 berharga USD179 dan akan dilancarkan pada 1 November.

Untuk imej produk beresolusi tinggi[8], sila muat turun dari sini.

[1] Alexa Terbina Dalam bagi Amazfit GTR 2 dan GTS 2 akan tersedia dengan peningkatan OTA tidak lama lagi. Apabila tersedia, pemberitahuan akan muncul melalui Aplikasi Zepp (sebelumnya dikenali sebagai Aplikasi Amazfit) dan peranti. Masa pelancaran OTA mungkin berbeza mengikut pasaran.

[2] Produk ini bukan peranti perubatan. Data pengukuran hanya bertujuan sebagai rujukan dan tidak boleh digunakan untuk mendiagnosis atau memantau keadaan perubatan. Selain itu, ketepatan data akan terjejas sekiranya kawasan sensor bersentuhan dengan kulit yang bertatu, berpigmen atau bertona gelap.

[3] Tahap SpO2 boleh mempengaruhi paras oksigen ke pelbagai organ. Jika tahapnya terlalu rendah, ia boleh menyebabkan pening, sakit kepala atau serangan jantung. Produk ini bukan peralatan perubatan. Data ujian hanya semata-mata untuk tujuan rujukan dan tidak boleh digunakan untuk mendiagnosis atau memantau keadaan perubatan.

[4] Pemantauan tidur: dapat merekodkan tidur malam dan tidur siang. Apabila ia mengesan bahawa pemakainya tidur antara tengah malam dan 6 pagi, waktu tidur antara 6 petang sebelumnya dan 11 pagi boleh direkodkan sebagai waktu tidur malam; tidur antara 11 pagi dan 6 petang yang berlangsung lebih daripada 20 minit direkodkan sebagai tidur siang. Tidur yang berlangsung kurang daripada 20 minit tidak direkodkan.

[5] Untuk memantau kitaran REM, mod pengesanan degupan jantung Sleep Assistant mesti diaktifkan. Semasa tidur REM, mata anda bergerak dengan cepat ke arah yang berbeza. Mimpi biasanya berlaku semasa tidur REM.

[6] Kajian Kecergasan HUNT (HUNT Fitness Study) menunjukkan bahawa mereka yang mengekalkan skor PAI™ 100 atau lebih tinggi menunjukkan risiko yang lebih rendah untuk hipertensi, penyakit jantung dan diabetes jenis-2. Kajian Kecergasan HUNT: Kajian ini dijalankan oleh Profesor Ulrik Wisloff dari Fakulti Perubatan, Universiti Sains dan Teknologi Norway. Ia berlangsung selama lebih daripada 35 tahun dan mempunyai lebih daripada 230,000 peserta.

[7] Berlari di luar, sawat injak (treadmill), larian denai, berjalan kaki, berbasikal di luar, berbasikal dalam bangunan, berenang di kolam renang, berenang di air terbuka, senaman elips, latihan bebas, mendaki, bermain ski.

[8] Imej produk dan kandungan skrin yang ditunjukkan di atas hanya untuk tujuan rujukan. Produk sebenar (termasuk tetapi tidak terhad kepada penampilan, warna dan saiz) dan kandungan paparan skrin (termasuk tetapi tidak terhad kepada latar belakang, UI dan grafik) mungkin sedikit berbeza.

Keywords: Biometrics Computer/Electronics Consumer Electronics Household/Consumer/Cosmetics Jewelry Retail New products/services

Source: PRNEWSWIRE


AirPods Versi Caviar – Kemasan Emas Berharga RM2,400

Jenama Caviar sudah terkenal dengan lambang kemewahan, dan ia juga sering dikaitkan dengan produk Apple terutama rekaan eksklusif pada iPhone dan sarung pelindung yang cukup mewah elegan.

Baru-baru ini Caviar memperkenalkan AirPods eksklusif dari hasil tangan mereka yang mempunyai kemasan emas pada aksesori ini, edisi khas ini ditawarkan pada harga USD590 (kira-kira RM2,400).

Walaupun rekaannya sangat elegan dan memperlihatkan kelainan, tetapi dengan tanda harga 3 kali ganda lebih mahal berbanding harga biasa, adakah berbaloi dimiliki? No comment ya…


Tambang Sehala GrabCar Dari atau Ke KLIA/KLIA2 Serendah RM65?!

GrabCar sebelum ini telahpun menawarkan perjalanan sehala dari atau ke KLIA/KLIA2 dengan harga bermula RM80. Kini, untuk bersaing dengan beberapa penyedia perkhidmatan lain, GrabCar telah mengurangkan harga penawaran mereka serendah RM65.

Penawaran harga yang lebih rendah ini pasti membuatkan ianya menjadi salah satu pilihan utama untuk kebanyakan pengguna yang ingin ke luar negara kerana kini tambang untuk ERL sudah berharga RM50.

Perubahan harga tambang ini akan efektif bermula 9 Mei 2016. Seperti syarat sebelumnya, penumpang perlu menanggung kos tol yang dibayar oleh GrabCar semasa dalam perjalanan.
Muat Turun:

Muat Turun Grab Car:


Muka Baru! Mira Filzah Dilantik Sebagai Duta Rasmi Siri HONOR 20

Sedia maklum, siri HONOR 20 dijadualkan diperkenal pada 21 Mei 2019 dalam sebuah acara pelancaran di London. Bagi memeriahkan kedatangannya, HONOR dilihat mengalu-alukan kehadiran pelakon cantik, Mira Filzah sebagai duta rasmi siri HONOR 20!

Pemilihan ini sekali gus meletakkan Mira sebaris dengan duta HONOR yang lain seperti Zizan Razak, SonaOne dan Captain Meow (catbassador HONOR). Difahamkan, Mira akan dilantik sebagai Wonder Girl untuk siri HONOR 20. HONOR juga bakal membawa dua orang pemenang bertuah untuk sama-sama ke London melalui peraduan HONOR Chief Fashion Officer.

Populariti Mira dalam industri tanah air memang tidak dapat disangkal. Oleh itu, penglibatannya sebagai duta dilihat dapat memperluaskan pengenalan produk kepada pembeli tempatan – kerana pelakon cantik ini memiliki ramai peminat fanatik.

[/video]
[/video]
[/video]
[/video]
[/video]
[/video]
[/video]
[/video]
[/video]


Huawei nova 3 & nova 3i Kini Rasmi, Spesifikasi Telah Dipertingkatkan

Siri nova merupakan salah satu peranti yang dinanti-nantikan ramai, setelah nova 2i dan 3e kini tiba masanya nova 3 dan nova 3i bertemu peminatnya! Pelancaran rasmi di Malaysia juga telah ditetapkan sehari selepas pelancaran di China, iaitu 19 Julai 2018.

nova 3 dan nova 3i merupakan peranti yang hadir dengan spesifikasi flagship namun tetap mesra pengguna, skrin 6.3 inci direka pada skrin rongak yang boleh dipilih untuk menyembunyikan. Nisbah skrin 19:5:9 menawarkan paparan visual yang lebih memukau mata dengan 85% warna NTSC gamut telah dipertingkatkan berbanding nova 2i.

Menurut Huawei, nova 3i merupakan peranti pintar yang hadir dengan cip pemproses Kirin 710 terkini, sementara nova 3 pula dibekalkan Kirin 970. Kedua-duanya mempunyai prestasi yang unggul tambahan lagi ekoran memori 4GB RAM dan 128GB ROM bagi nova 3i, serta 6GB RAM dan 128GB ROM bagi nova 3 turut menyerikan lagi keupayaan peranti baharu ini.

Fokus utama siri nova terbaru adalah penggambaran empat kamera, di mana nova 3i hadir dengan dwi kamera utama 16MP + 2MP dan dwi kamera hadapan 24MP + 2MP. Bagi nova 3 pula, kamera utama dibekal dengan 24MP + 16MP dan kamera hadapan sama dengan nova 3i.

Sokongan AI masih ada pada bahagian kamera, selain itu animasi seperti emoji dari nova ini diberi nama Qmoji memudahkan anda berkongsi kepada kawan-kawan di sosial media. Siri baharu bukan sahaja memfokuskan pada penggambaran, kehadiran GPU Turbo juga mempertingkatkan lagi prestasi peranti terutamanya bermain permainan PUBG Mobile dan Mobile Legends.

Harga jualan untuk Huawei nova 3i adalah RMB1999 (~RM1205) bagi versi 4GB + 128GB, manakala RMB2199 (~RM1325) bagi versi 6GB + 64GB. Model nova 3 pula dijual pada harga RMB 2999 (~RM1808) bagi versi 6GB + 128GB.


Beli Smartphone Dengan Harga RM1 Dari Maxis, Oh Mestilah Sekali Dengan Pelan!

Pelanggan sedia ada dan baharu boleh memilih pelbagai peranti berharga RM1, termasuk telefon pintar laris 4G seperti Huawei P9, Samsung J7 dan J5, Oppo F1, Asus Zenfone Go dan juga penyelesaian WiFi dan rumah seperti Pocket WiFi, Chromecast dan penyambung WiFi.

Pelanggan perniagaan MaxisONE juga dapat menikmati jualan Power of ONE ini, termasuk penyelesaian perniagaan seperti mPOS dan mDrive yang kini ditawarkan dengan bayaran bulanan berdiskaun untuk hanya RM1 selama 3 bulan.

Untuk mendapatkan peranti-peranti ini, pelanggan hanya perlu melanggan pelan MaxisONE 98 ke atas. Pelanggan sedia ada yang masih dalam kontrak tetapi mempunyai kurang daripada 3 bulan dalam kontrak mereka, juga boleh mendapatkan tawaran ini.


Celcom Hantar Keperluan Digital Anda Di Hadapan Pintar & Pastikan Anda Kekal Selamat Di Rumah!!!

Celcom Axiata Berhad (Celcom) menjangkau kepada pelanggan melalui perkhidmatan penghantaran inovatif sepantas 24 jam, iatiu dash4ME, yang boleh didapati melalui Celcom Online Shop. Ia memberi kemudahan kepada pelanggan dengan penghantaran kad SIM dan peranti, yang terjamin dan selamat dalam masa 24 jam daripada waktu pembelian, sehingga ke hadapan pintu rumah mereka.

Sebagai memenuhi keperluan kesemua rakyat Malaysia dalam situasi pandemik COVID-19, Celcom terus menyokong pelanggan yang bekerja dari rumah dan menjalankan peranan mereka untuk terus kekal selamat di rumah serta membantu mengecilkan lengkungan pandemik tersebut. Daripada 1 Oktober sehingga 30 November 2020, 100 orang pelanggan pertama Celcom Online Shop akan menikmati penghantaran percuma melalui dash4ME apabila membeli pelan terpilih berikut:

Selain itu, sehingga 31 Disember 2020, pelanggan yang mendaftar bagi pelan pascabayar Celcom MEGA dan talian keluarga boleh menikmati diskaun 50% ke atas bil mereka untuk tempoh tiga bulan. Rebat tersebut ditawarkan bagi pendaftaran baharu pelan Celcom MEGA dengan mana-mana pas; Unlimited M, Unlimited L, atau Lightning M, L atau XL melalui Celcom Online Shop.

Perkhidmatan penghantaran dalam 24-jam dash4ME oleh Celcom kini ditawarkan di seluruh Lembah Kelang (Selangor dan Kuala Lumpur).

Tambahan lagi, Celcom turut menyediakan tawaran khas kepada pelanggan sepanjang tempoh ini:

Bagi maklumat lanjut berkenaan tawaran terkini dan esklusif Celcom, pelanggan boleh melayari laman sesawang kami www.celcom.com.my atau lawati laman  Facebook dan Twitter Celcom.


Ini Dia Antaramuka LG V30 – Pengecaman Wajah/Suara, Floating Bar, Always On Display

Pada akhir bulan ini LG V30  akan dilancarkan secara rasmi. Berikutan ianya peranti utama, LG sendiri telah berkongsi sedikit kandungan bagaimana rupa bentuk antaramuka pada model kali ini. LG V30 akan menggunakan UI 6.0+ terbaru bersama fungsi seperti pengecaman wajah, nyahkunci melalui suara, Floating bar, Graphy, dan Always On Display.

Floating bar yang telus ini akan memaparkan aplikasi yang sering dibuka oleh pengguna. Jika pengguna tidak mahukannya, ia boleh ditutup dan dibuka pada bila-bila masa.

Beralih kepada Alaways On Display (AOD), syarikat Korea ini mengatakan ia boleh memaparkan  penunjuk masa, Quick Tools, Music Player, malahan gambar pengguna juga boleh ditetapkan.

Dari segi keselamatan, LG meletakkan fungsi pengecaman wajah sebagai ciri utama. Ia boleh mengakses telefon semasa skrin terpadam termasuk ciri nyahkunci melalui suara. Dengan menggunakan fungsi “Haptic feedback”, gegaran telefon boleh ditetapkan mengikut nada dering.

Akhir sekali, mengenai perisian kamera, Graphy dapat membantu pengguna amatur menjadi seperti seorang jurugambar profesional. Bagaimanapun, sehingga LG V30 dilancarkan kelak, kemungkinan ciri-ciri sampingan juga akan diperkenalkan.


Demonstrasi Permainan PlayStation 5 Pada 12 Jun!!!

Buat peminat dan kaki game mesti teruja giler apabila Sony bakal mempertontonankan demonstasi permainan PlyStation 5 (PS5) pada 12 Jun ini jam 4 pagi waktu tempatan.

Demonstrasi ini akan memperlihatkan keupayaan PS5 kepada penonton dan memberi gambaran sejauh mana kehebatannya.

Jangan ketinggalan untuk menonton ya!!!


Prototaip Apple Watch Generasi Pertama Terdedah – Seperti Peranti 3 Fungsi!

Seorang blogger digital asing @Apple Demo baru-baru ini mendedahkan  prototaip Apple Watch generasi pertama. Jam tangan ini dibungkus dengan cangkang tebal, yang menyerupai mesin3 fungsi sebelumnya.

Di samping itu, @Apple Demo juga memperlihatkan bahawa fungsi peranti prototaip tidak jauh berbeza dengan fungsi Apple Watch generasi pertama yang dilancarkan secara rasmi, begitu juga dengan dail Mickey Mouse.

Apple Watch generasi pertama  dilancarkan pada 10 September 2014. Ia menggunakan skrin kristal nilam buatan dan teknologi Force Touch, dan tersedia dalam pelbagai warna.


ERT dan Bioclinica Menyelesaikan Penggabungan dan Menjadi Peneraju Global Ujian Klinikal Titik Akhir

PHILADELPHIA, 28 April 2021 /PRNewswire/ — ERT, peneraju global dalam penyelesaian data titik akhir klinikal, hari ini mengumumkan selesainya proses penggabungan syarikat tersebut dengan Bioclinica, sebuah syarikat teknologi dan saintifik yang terkemuka dalam pengimejan klinikal. Gabungan ini mewujudkan sebuah syarikat peneraju global dalam teknologi titik akhir ujian klinikal serta usaha sama dalam farmaseutikal dan bioteknologi terkemuka yang menyediakan teknologi terbaik, kepakaran saintifik dan terapeutik serta inovasi digital dengan fokus yang berterusan terhadap perkhidmatan pelanggan.

Urus niaga ini menggabungkan kepakaran Bioclinica dalam pengimejan, perisian e-klinikal dan penyelesaian keselamatan ubat-ubatan, dengan kepakaran ERT dalam e-COA, keselamatan jantung, pernafasan dan item boleh dipakai. Melalui penggabungan ini, ERT mengukuhkan portfolio pengumpulan data titik akhir yang paling komprehensif dan mantap dalam industri dengan penyelesaian digital bersepadu yang lebih besar di seluruh titik akhir yang penting – termasuk pengimejan, pernafasan, kardio, e-COA dengan peranti yang terhubung serta gerakan yang tepat.

Syarikat gabungan ini komited untuk bersama-sama mempercepat pelaburan utama di pasaran dalam penyelidikan dan pembangunan untuk membawakan lebih banyak teknologi titik akhir bersepadu dan menyediakan akses yang lebih luas kepada pasukan perubatan dan saintifik dalam industri. Pendekatan bersepadu ini akan meningkatkan pengalaman ujian klinikal kepada pelanggan, pesakit dan lokasi kemudahan.

“Kami teruja mengalu-alukan kerjasama dengan Bioclinica dan berharap dapat menyampaikan pencapaian ujian klinikal yang lebih hebat kepada pelanggan kami melalui penawaran bersepadu dan pelan inovasi kami yang diperluas,” kata Joe Eazor, Presiden dan Ketua Pegawai Eksekutif ERT. “Ketika kami merancang masa depan yang menyeronokkan ini bersama-sama, kami ingin memastikan bahawa perkhidmatan semasa kami diteruskan tanpa gangguan atau perubahan dan kami juga mendengar pelanggan kami dengan teliti untuk memenuhi keperluan mereka dengan lebih baik.

“Organisasi baharu kami yang digabungkan ini akan merealisasikan komitmen kami untuk mempercepat inovasi dalam persekitaran ujian klinikal yang kompleks dan bergerak pantas pada masa kini. Ini akan mendorong kami menjadi rakan kongsi yang lebih berkebolehan pada pandangan para pelanggan kami dan yang lebih penting, ia akan meningkatkan keupayaan kami untuk membantu meningkatkan kesihatan dan menyelamatkan nyawa.”

Joe Eazor ialah Ketua Pegawai Eksekutif syarikat gabungan ini dan pasukan pengurusan akan terdiri daripada gabungan para eksekutif daripada ERT dan Bioclinica.

Ketahui lebih lanjut tentang integrasi ERT dan Bioclinica dengan melayari laman web khusus penggabungan.

Tentang ERTERT (eResearch Technology) ialah sebuah syarikat teknologi dan data global yang meminimumkan ketidakpastian dan risiko dalam ujian klinikal supaya para pelanggannya dapat mengorak langkah dengan penuh keyakinan. Dengan pengalaman klinikal dan terapeutik selama hampir 50 tahun, ERT mengimbangi pengetahuan dengan visi untuk mencapai matlamat seterusnya, supaya ia boleh disesuaikan tanpa mengurangi standard.

Dikuasakan oleh platform teknologi EXPERT® syarikat, penyelesaian ERT meningkatkan pemantauan ujian, membolehkan pengoptimuman lokasi, meningkatkan penglibatan pesakit dan mengukur keberkesanan rawatan klinikal baharu sambil memastikan keselamatan pesakit. Pada tahun 2019, 75% daripada kesemua kelulusan ubat-ubatan FDA datangnya daripada kajian yang disokong oleh ERT. Syarikat farmaseutikal, bioteknologi dan organisasi penyelidikan klinikal (CRO) bergantung kepada penyelesaian ERT pada sejumlah 16,000 kajian yang merangkumi lebih daripada lima juta pesakit setakat ini. Dengan mengenal pasti risiko ujian lebih awal sebelum ia mendatangkan masalah, ERT membolehkan pelanggan menyampaikan rawatan klinikal kepada pesakit dengan cepat ─ dan dengan keyakinan.

Untuk maklumat lanjut, sila layari ert.com atau ikuti kami di LinkedIn dan Twitter.

Hubungan Media ERTTerry StanulisPengarah, Perhubungan Awam dan Pemikiran Kepemimpinanterry.stanulis@ert.com+1 (862) 288-0329

Keywords: Computer/Electronics Health Care/Hospital Medical/Pharmaceuticals Acquisitions, mergers, takeovers

Source: PRNEWSWIRE


Jabra melancarkan Engage 50, Alat Dengar Digital Profesional Bagi Panggilan Yang Lebih Baik

Jabra melancarkan Engage 50 yang mana merupakan sebuah alat dengan digital profesional yang menetapkan satu standard bagi kualiti panggilan dan produktiviti pekerja untuk meningkatkan kepuasan pelanggan. jabra telah menghasilkan Engage 50 untuk menyelesaikan masalah ketika berdepan dengan pelanggan yang mana kajian terbaru menunjukkan 73 peratus daripada agen mendapati Noise mempunyai kesan negatif pada produktiviti.

Direka khas untuk suasana softphone, ia dilengkapi dengan ciri-ciri untuk mengatasi noise dan gangguan pada contact centre untuk menjamin kepuasan pelanggan. Jabra Engage dilengkapi dengan dengan keunikan 3 sistem mikrofon yang menapis noise pada latar belakang dan bunyi pernafasan yang memberikan pemanggil pengalaman sepenuhnya. Dengan peringkat tertinggi perlindungan pendengaran untuk agen.

Dalam pada itu, Jabra Engage 50 mempunyai perisian yang khusus untuk memberikan analisis panggilan dalam membuat mendorong membuat keputusan untuk memperbaiki pengalaman pelanggan. Ketika menggunakan Jabra Engage 50, pengguna akan pendapat panduan pada paparan skrin menerusi Perisian Jabra Direct untuk melaras mikrofon boom arm jika ia tidak berada pada kedudukan yang ideal.

Dengan perisian jabra Express, anda boleh mendapat gambaran keseluruhan data bagi pengguna secara individu atau berkumpulan. Contohnya, ukuran noise pada latar belakang memberikan syarikat petunjuk mengenai kawasan atau waktu noise.

Headset ini juga juga menekankan isu gangguan yang memberi kesan pada fokus agen. Namun ia dapat dihindari dengan multi-colour status lights pada kedua-dua earcups. Cahaya ini boleh disesuaikan untuk kegunaan perniagaan 2 bagi memastikan pengguna tidak terganggu ketika panggilan penting.

Selain itu, Engage 50 juga dilengkapi dengan aksesori kawalan panggilan iaitu jabra Engage link yang akan memastikan agen dapat melaraskan paras volume dan mute, pangilan pantas, menjawab dan menamatkan panggilan dan mengemaskini status light hanya pada sentuhan satu butang.

Setiap headset mengandungi kategori pertama USB-C untuk memudahkan sambungan kepada PC dan peranti telefon dan dengan pilihan sambungan USB-A sebagai aksesori.

Berikut merupakan harga bagi headset ini.


WorkJam Meluaskan Kepimpinan dengan Penambahan Tenaga Kerja Frontline Techforce Visionary Rich Halbert

Ketua Pegawai Strategi yang baharu dilantik membawa strategi memacu lebih dari dua dekad untuk penyelesaian isu transformatif dan kolaboratif

MONTREAL, 15 September 2020 /PRNewswire/ — WorkJam, platform ruangan kerja digital terkemuka untuk organisasi dengan pekerja barisan hadapan, hari ini mengumumkan pelantikan Rich Halbert sebagai Ketua Pegawai Strategi. Rich membawa lebih dari dua dekad pengalaman pembangunan strategi, membina kaedah pelaksanaan dan mendorong penggunaan platform ruang kerja digital untuk masa hadapan. Beliau mempunyai pandangan menyeluruh dalam mentakrifkan ruang syarikat di pasaran dan memperkukuh pakatan strategik.

Rich berhijrah dari Microsoft [MSFT], di mana beliau memegang pelbagai peranan kumpulan produk, kejuruteraan dan pengembangan perniagaan sejak beliau bermula dengan syarikat tersebut pada tahun 2003. Jawatannya yang terbaharu adalah bersama Microsoft Teams, di mana beliau berkhidmat sebagai pakar inti bicara pekerja Firstline, memandu strategi, bekerja di seluruh syarikat untuk memenuhi visi Firstline dan berhubung rapat dengan pelanggan di seluruh dunia. Sebelum menyertai Microsoft Teams, Rich memegang jawatan pengurusan dalam dua syarikat yang ditubuhkan oleh Paul Allen, Digeo dan Mercata.

“Oleh kerana WorkJam terus berkembang secara agresif, pelantikan Rich Halbert akan memperkukuh kemampuan kami untuk terus berinovasi dan menyediakan platform ruang kerja digital yang terkemuka untuk pekerja barisan hadapan. Visi Rich sejajar dengan WorkJam dan apa yang diperlukan untuk membolehkan organisasi menjimatkan kos yang besar sambil menyediakan alat yang diperlukan untuk berdaya saing dalam persekitaran hari ini,” kata Steven Kramer, CEO & Presiden di WorkJam. “Pelopor industri dengan rekod prestasi yang mengagumkan, kami percaya Rich dapat melengkapkan pelaksanaan visi, strategi, pengedaran dan produk kami. Kami bernasib baik kerana mengalu-alukan Rich ke pasukan dan kami berharap dapat berkongsi kepakarannya secara dalaman dan luaran. Rich telah mengusahakan bidang inovasi yang mengagumkan dan menarik yang bakal memberi kesan menyeluruh.”

Pelantikan Rich adalah contoh terbaharu WorkJam tentang pertumbuhan pesat pada tahun lalu. Pada bulan Februari, WorkJam mengambil alih Forge, sebuah platform kakitangan berasaskan permintaan. Tidak lama selepas itu, syarikat tersebut menutup pusingan Siri C USD bernilai $50 juta yang telah terlebih langganan yang diketuai oleh syarikat modal teroka Kanada Inovia Capital, dengan penyertaan daripada Fonds de Solidarité FTQ. Semua pelabur yang ada turut mengambil bahagian dalam pusingan ini termasuk Lerer Hippeau, Blumberg Capital, Claridge Inc., Harmony Partners dan pasukan pengurusan WorkJam.

“WorkJam adalah peneraju pasaran yang jelas untuk teknologi ruang kerja digital tenaga kerja barisan hadapan,” kata Rich. “Minat saya adalah untuk membina teknologi yang dapat mempengaruhi kehidupan lebih 2 bilion pekerja barisan hadapan dunia dan saya gembira dapat bergabung dengan WorkJam yang telah mencipta penyelesaian terkemuka dalam industri yang disesuaikan dengan keperluan pekerja ini. Saya berharap dapat membawa lebih ramai pakar industri yang akan membentuk pasukan berbakat WorkJam.”

Untuk mengetahui lebih lanjut tentang WorkJam, sila layari: https://www.workjam.com/

Tentang WorkJam

WorkJam adalah peneraju industri Platform Ruang Kerja Digital yang memilih untuk memanfaatkan sepenuhnya potensi tenaga kerja tanpa meja mereka. Tersedia dalam lebih daripada 28 bahasa dan digunakan di lebih daripada 35 buah negara di seluruh dunia, syarikat-syarikat besar dan pasaran pertengahan yang menggunakan WorkJam mempunyai kemampuan untuk berkomunikasi di seluruh tenaga kerja tanpa meja mereka, membantu mereka memahami dan melaksanakan tugas, memberi mereka latihan, tawaran menjadualkan layan diri dan pasaran syif terbuka pelbagai lokasi, mengenali dan memberi penghargaan kepada pekerja dan banyak lagi — semuanya melalui mana-mana peranti mudah alih atau desktop. WorkJam juga disukai oleh pekerja organisasi ini kerana pengetahuan, fleksibiliti dan hubungan digital yang dilakukan melalui platform. Tersedia sebagai modul individu atau dalam satu penyelesaian lengkap yang dapat dilaksanakan dalam waktu sesingkat lima hari, WorkJam memiliki kepakaran yang mendalam dalam mengembangkan platformnya untuk kepatuhan, peraturan kerja dan aliran kerja yang diperlukan untuk organisasi pekerja tanpa meja. Syarikat-syarikat yang menggunakan WorkJam mencapai penjimatan kos yang agak ketara, peningkatan produktiviti dan penggunaan tenaga kerja yang optimum sambil memotivasikan dan melibatkan tenaga kerja tanpa meja mereka. Ketahui lebih lanjut di https://www.workjam.com/

Hubungan MediaAdam Hatch617.359.9946adam.hatch@workjam.com

Logo – https://ering.com.my/wp-content/uploads/2020/09/workjam-meluaskan-kepimpinan-dengan-penambahan-tenaga-kerja-frontline-techforce-visionary-rich-halbert.jpg

Keywords: Computer Software Computer/Electronics Multimedia/Online/Internet Workforce Management/Human Resources Personnel announcements

Source: PRNEWSWIRE


HONOR Tawar Diskaun Hebat Menerusi Tawaran 11.11 Shopathon Deals

HONOR Malaysia menawarkan diskaun hebat shingga RM570 untuk sejumlah barangan terpilih menerusi 11.11 Shopathon Deals mulai 1 November hingga 11 November 2019. Penawaran ini sememangnya terbaik buat korang yang berniat ingin memiliki produk HONOR impain dengan harga lebih rendah. Berikut adalah senarai harga promosi:

Di samping itu, korang turut berpeluang merebut baucar menarik bernilai sehingga RM100 untuk setiap pembelian. Menambah perisa, HONOR juga menawarkan promosi khas lain termasuk :


Pra-Tempah Huawei MateBook D & MateBook X Pro Habis Terjual!

Huawei Malaysia telah mengumumkan bahawa pra-tempah untuk siri Huawei MateBook telah habis ditempah dalam tempoh empat hari yang berlangsung pada 19 hingga 22 Oktober yang lepas. Menariknya, Huawei turut mendedahkan bahawa sambutan terhadap MateBook X Pro telah mengatasi unit jualan untuk MateBook D walaupun harga jualannya adalah lebih tinggi.

Pengguna yang membuat pra-tempah siri MateBook di Malaysia akan mendapat hadiah percuma yang lebih premium bernilai lebih RM1,000 iaitu beg galas Huawei, tetikus tanpa wayar Huawei, sarung pelindung kulit serta langganan Microsoft Office Home 365 secara percuma untuk tempoh satu tahun.

Jika anda terlepas peluang untuk membuat pembelian melalui pra-tempah, kini anda boleh terus memilikinya dengan mengunjungi tiga lokasi berbeza pada 27 hingga 28 Oktober 2018. Bermula jam 9 pagi, anda boleh ke Pavilion Kuala Lumpur untuk membeli siri Huawei MateBook ini dan 30 pembeli terawal akan menerima Huawei ANC Wired Earpiece bernilai RM295 secara percuma.

Manakala hadiah yang sama akan turut ditawarkan kepada 10 pembeli terawal yang membeli komputer riba siri Huawei MateBook di Queensbay Mall (Pulau Pinang) dan juga AEON Bandar Dato’ Onn (Johor Bahru).

Baca juga:


Vmall Menawarkan Diskaun RM4.5 Juta Bermula 7 November Ini

Selaku peneraju telefon pintar e-jenama, gedung atas talian honor Malaysia iaitu Vmall mengumumkan diskaun sebanyak RM4.5 juta akan diberikan pada festival Double-11 tidak lama lagi. Promosi siber besar-besaran yang akan dijalankan pada hari itu dikhabarkan bakal memecah rekod dunia pada tahun ini.

Berlangsung pada 7 November sehingga 11 November pada pukul 10 pagi setiap hari, para pengguna akan menikmati diskaun menarik selama satu jam. Dalam masa itu juga, honor akan menawarkan telefon pintar serendah RM299 dengan diskaun sehingga 65%.

Selain daripada peranti, Vmall juga menawarkan aksesori telefon pintar serendah RM11 sementara powerbank dan set kepala pula bermula pada harga RM68 seunit. Menariknya, barangan lain juga boleh didapati serendah harga minuman di kedai iaitu RM3 sahaja.

Bagi anda yang tidak mahu melepaskan peluang ini, kami sarankan tandakan kalendar pada hari festival Double-11 yang bakal tiba untuk menikmati tawaran yang terbaik.

Tandakan Kalendar Pada 11.11.17 Kerana Vmall Ada Promosi


Samsung Galaxy S8+ – MANGSA Terbaru Menjadi Pilihan LANUN KLON…

Sebagaimana kami pernah katakan sebelum ini, populariti merupakan faktor atau kriteria utama yang akan dilihat oleh pengeluar peranti klon dalam meneruskan usaha mereka untuk menjual produk yang dihasilkan. Tidak dinafikan ada di antara pengguna di luar sana yang menyokong usaha yang dibuat oleh pengeluar peranti klon ini kerana harga jualannya adalah jauh lebih murah berbanding peranti yang asli.

Bahkan mungkin tanpa mereka sedari, pengalaman menggunakan peranti klon ini sebenarnya jauh berbeza dan tidak sebaik peranti asli. Lebih menyedihkan, terdapat segelintir penjual yang akan mengambil kesempatan dengan menjual peranti klon ini sama seperti harga jualan peranti yang asli dalam usaha menipu pembeli yang kurang peka. Kini pengeluar peranti klon dilihat telah memilih Samsung Galaxy S8 sebagai mangsa seterusnya. Jadi diharapkan agar pengguna di luar sana sentiasa berwaspada dengan model klon ini…

Berdasarkan gambar di atas, jelas dapat dilihat bahawa pengeluar peranti klon ini sebenarnya telah membuat beberapa percubaan untuk meniru rekaan sebenar Samsung Galaxy S8+, tetapi ianya boleh dikatakan gagal. Ini jelas dapat dilihat pada percubaan pertama yang dihasilkan sebelum model yang asli diumumkan lagi.

Tetapi panel belakang peranti klon ini dilihat semakin baik dari percubaan pertama hinggalah ke percubaan yang ketiga kerana ia hampir menyerupai rekaan asal Samsung Galaxy S8+.

Sememangnya agak sukar untuk pengguna membezakan antara kotak Samsung Galaxy S8+ set klon dengan set yang asli kerana ia kelihatan hampir sama. Ini kerana set klon juga didatangkan dengan sarung kotak yang berasingan sama seperti set asli.

Lebih mengejutkan, kotak pembungkusan dalamnya juga dibuat lebih terperinci kerana ia turut menyokong cara bukaan kotak yang sama. Tetapi plastik pelindung skrin jelas mengesahkan bahawa ia merupakan set klon kerana tertera perkataan ‘Galaxy S8+ edge’.

Walaupun menggunakan nama model Samsung Galaxy S8+, sebenarnya saiz set klon ini hampir sama seperti model Samsung Galaxy S8. Cuma ia sedikit tinggi, lebar dan tebal berbanding yang asli.

Panel depan kelihatan sangat menarik kerana ia turut mengekalkan paparan infiniti dengan saiz bezel yang agak nipis.

Sememangnya set klon Samsung Galaxy S8+ ini mudah memperdayakan pengguna kerana ia kelihatan sangat mirip seperti set asli. Apa yang membezakannya hanyalah ketiadaan cetakan logo ‘Galaxy S8’ dan juga info di bahagian bawah panel belakang.

Selain itu, warna Orchid Gray pada set klon (kanan) juga kelihatan agak kusam dan tiada efek cahaya sebagaimana set asli (kiri).

Lebih menariknya, set klon (kiri) juga turut dilengkapi dengan butang ‘Bixby’ sama seperti set asli (kanan).

Malah kedudukan dan juga saiz slot kad SIM pada set klon (kanan) kelihatan sama seperti set asli (kiri).

Kedudukan port 3.5mm audio jack, port USB Type-C dan juga rekaan gril speaker mono juga tidak jauh berbeza.

Walaupun ia tidak menyokong ciri-ciri pengimbas wajah sebagaimana set asli (kanan), set klon (kiri) masih dilengkapi dengan rekaan sensor tiruan Iris Scanner.

Tidak dinafikan rekaan bezel pada set klon (kiri) agak besar saiznya, tetapi ia sukar dibezakan tanpa rujukan kerana selain rekaan fizikal, paparan antaramukanya juga kelihatan sama seperti set asli (kanan).

Ruangan App Drawer juga menampilkan rekaan ikon yang kelihatan sangat mirip, begitu juga dengan ikon butang kawalan.

Secara keseluruhannya, antaramuka tetapan set klon (kiri) mengekalkan rekaan ikon yang sama cuma saiz fon agak besar kerana ia mungkin disebabkan oleh faktor resolusi yang lebih rendah.

Bahagian Quick Settings serta Notification Area pada set klon (kiri) sedikit berbeza kerana ia tidak menyokong bar untuk melaras keterangan skrin dan penampilan notifikasi juga turut berbeza.

Tidak cukup dengan itu, antaramuka aplikasi eksklusif Bixby yang sama juga turut disokong pada set klon (kiri).

Apa yang pasti, set klon ini juga tidak mengecewakan kerana ia menyokong Android 7.0 Nougat.

Kalau tak tengok baik2, agak susah untuk membezakan juga! Berhati2 ya korang~


Huawei Melancarkan Petal Search, Petal Maps, HUAWEI Docs dan Banyak Lagi

SHENZHEN, China, 26 Okt. 2020 /PRNewswire/ — Huawei hari ini mengumumkan perkembangan baharu untuk ekosistem Perkhidmatan Mudah Alih Huawei di acara pelancaran HUAWEI Mate 40 Series, melancarkan Petal Search, Petal Maps dan HUAWEI Docs, yang meningkatkan pengalaman digital pengguna Huawei setara dengan kemas kini baharu yang lain.

Integrasi perkakasan dan perisian mempertingkatkan pengalaman gaya hidup digital

Aplikasi enjin carian rasmi Huawei, Petal Search kini terdapat di lebih 170 negara dan wilayah dan menyokong lebih 50 bahasa, membolehkan pengguna mencari maklumat dan perkhidmatan yang mereka perlukan dengan mudah dan segera.

Cari dengan Petal Search

Petal Search menawarkan keupayaan carian untuk lebih daripada 20 kategori termasuk aplikasi, berita, video, imej, beli-belah, penerbangan dan perniagaan tempatan. Ia juga membangunkan dan mengintegrasikan pelbagai alat, seperti cuaca, kalkulator, kadar pertukaran dan malah pertanyaan kertas untuk membantu pengguna mendapatkan maklumat yang digunakan setiap hari. Dengan kemas kini baharu, pengalaman carian kini lebih menarik secara visual. Hasil carian dikemukakan dalam kad maklumat, berbanding pautan web ringkas, untuk membantu pengguna mendapatkan banyak maklumat berguna ini dengan segera hanya dengan beberapa klik sahaja.

Memanfaatkan keupayaan AI peranti Huawei, Petal Search membolehkan pengguna mencari dengan mengambil gambar atau imej melalui fungsi carian visualnya. Ia mengecam pelbagai jenis objek seperti orang, haiwan dan mercu tanda, dan akan memperkenalkan keupayaan baharu seperti pengecaman tumbuhan. Contohnya, pengguna hanya mengambil gambar hidangan dan Petal Search akan memberikan resipi. Ciri carian suara juga diintegrasikan dalam aplikasi tersebut, menyokong Bahasa Inggeris, Sepanyol, Perancis, Arab dan banyak lagi. Ciri-ciri ini membantu Petal Search memenuhi keperluan pengguna yang sudah biasa dengan gaya hidup cekap dan bertumpu pada mudah alih.

Di samping itu, dengan kerjasama rakan kongsi global dan tempatan, Petal Search giat membangunkan perkhidmatan carian kehidupan tempatan, untuk menyediakan pengalaman carian berasaskan lokasi dan senario yang terperinci kepada pengguna. Apabila pengguna mencari kandungan kehidupan tempatan, Petal Search memberikan pengguna maklumat setempat yang berkualiti tinggi dan paling popular, seperti saranan yang diperibadikan atau makanan yang berdekatan, tarikan tempatan yang berbaloi dikunjungi dan diskaun beli-belah.

Manakala, Petal Maps, ialah alat navigasi dan pemetaan Huawei yang berkualiti dan menyenangkan, menawarkan perkhidmatan penentuan kedudukan, paparan peta imersif, carian tempat, navigasi pemanduan dan senarai tempat kegemaran kepada pengguna di lebih 140 negara dan rantau. Petal Maps menyokong paparan peta dalam pelbagai bahasa, dengan pemberitahuan suara dalam Bahasa Inggeris, Perancis, Sepanyol, Jerman, Itali dan Mandarin.

Terokai dengan Petal Maps

Petal Maps juga dilengkapi dengan fungsi canggih untuk memberikan kemas kini transit yang disiarkan dalam masa nyata di beberapa bandar utama, yang membantu pengulang-alik merancang laluan mereka dengan lebih baik dan menghilangkan kerisauan semasa melakukan perjalanan. Memanfaatkan teknologi perintis seperti Super GNSS dan algoritma pengecaman imej, Petal Maps mempertingkatkan lagi ketepatan dan memberi pengguna laluan yang paling cekap dan kurang sesak.

Dengan Kawalan Gerak Isyarat peranti HUAWEI Mate 40 Series, pemandu dapat bertukar antara paparan navigasi dan gambaran keseluruhan peta hanya dengan menggunakan “air press” ke arah skrin dengan tapak tangan mereka. Interaksi pintar ini mempertingkatkan kemudahan melakukan perjalanan, dan juga mempermudahkan pengalaman pemanduan yang selamat.

HUAWEI Docs

HUAWEI Docs, tersedia di lebih daripada 100 negara dan rantau, menyokong paparan dan penyuntingan dokumen melebihi 50 format termasuk PDF, PPT dan DOC. Dengan penyegerakan masa nyata yang didayakan oleh keupayaan awan, HUAWEI Docs membolehkan pengguna mengusahakan dokumen yang sama di peranti berbeza yang dilog masuk ke ID HUAWEI yang sama, lalu mempertingkatkan pengalaman pejabat pintar.

Suite lengkap aplikasi Perkhidmatan Mudah Alih Huawei untuk melengkapi kehidupan digital

Naik taraf untuk Find Device membolehkan pengguna mengesan peranti Huawei mereka seperti telefon pintar, jam tangan, fon telinga dan cermin mata. Pengguna sama ada boleh memainkan nada dering dari jauh untuk membantu mengesan peranti, atau memilih untuk mengunci dan menghapuskan maklumat peranti, yang melindungi privasi pengguna.

HUAWEI Themes memperkenalkan pek tema eksklusif untuk memperibadikan peranti dengan lebih terperinci. Kelompok pertama pek tersebut termasuk tema artis terkenal, sastera klasik, dan siri Ingenuity pilihan Huawei.

Disokong oleh 2 juta pembangun global, ekosistem Perkhidmatan Mudah Alih Huawei mengekalkan pertumbuhan pesat. Sebagai salah satu daripada 3 aplikasi utama pasaran global, AppGallery terus membawakan aplikasi global dan tempatan popular kepada lebih 500 juta pengguna aktif setiap bulan. HUAWEI Quick App juga mencapai 260% peningkatan pengguna aktif bulanan tahun demi tahun untuk pengalaman ketik-untuk-guna dan tanpa pemasangan.

Untuk maklumat lanjut tentang Petal Search, sila layari: https://consumer.huawei.com/en/mobileservices/search/

Untuk maklumat lanjut tentang Petal Maps, sila layari: https://consumer.huawei.com/en/mobileservices/petalmaps/

Find Device buat masa ini menyokong peranti boleh pakai berikut: HUAWEI Freebuds Pro, Freebuds Studio, Watch GT2 Pro dan Gentle Monster Eyewear II.

Keywords: Computer Networks Computer/Electronics Telecommunications New products/services

Source: PRNEWSWIRE


AirPods, Pengalaman Berhibur Tanpa Wayar

AirPods merupakan aksesori terbaru yang telah diperkenalkan oleh Apple seiring dengan kemunculan iPhone 7 dan 7 Plus. Ia mungkin kelihatan mirip seperti EarPods, tetapi kini ia tidak lagi memiliki wayar dan tampil dengan sokongan sambungan secara wayarles. Jadi apa kata kita sama-sama melihat sendiri apakah keistimewaan AirPods ini jika dibandingkan dengan aksesori earphone yang lain di pasaran…

#1. Tiada Wayar
Tidak dinafikan bahawa terdapat pelbagai jenama dan juga model earphone yang tampil dengan sambungan tanpa wayar. Namun begitu, definisi tanpa wayar pada AirPods adalah bermaksud 100% tanpa wayar dan ini berbeza dengan earphone wayarles yang masih lagi memiliki wayar pendek yang menyambungkan antara earphone sebelah kiri dan juga kanan. Ini bermakna AirPods langsung tidak akan berhadapan dengan isu wayar bersimpul yang sememangnya menjengkelkan.

#2. Fungsi Play atau Pause Automatik
Sokongan sensor inframerah pada kedua-dua belah AirPods ternyata sangat pintar kerana ia secara automatik akan memainkan muzik apabila AirPods diletakkan di telinga. Bahkan muzik juga akan dihentikan secara automatik sebaik sahaja AirPods dikeluarkan daripada telinga si pemakai. Apa yang pasti fungsi ini pastinya sangat praktikal dan efisien dalam memastikan penggunaan ketika diperlukan sahaja.

#3. Sentuh Dua Kali pada AirPods untuk mengaktifkan Siri
Dengan menyentuh AirPods sebanyak dua kali, sensor Motion Accelerometer akan mengaktifkan Siri dan bersedia untuk menerima arahan suara daripada anda tanpa perlu menggunakan iPhone. Manakala sokongan sensor Voice Accelerometer pula akan diaktifkan untuk mengenal pasti suara anda melalui getaran dan juga sumber dari bunyi yang dihasilkan.

#4. Sarung Pengecas Wayarles Kompak
Rekaan pengecas AirPods sememangnya kelihatan sangat menarik kerana ia bukan sahaja kompak, tetapi turut menawarkan fungsi pengecas secara wayarles yang mampu menawarkan lebih daripada 24 jam hayat bateri. Bahkan dengan sekali caj, setiap satu AirPods mampu menyokong masa mendengar muzik mencecah sehingga 5 jam.

#5. Proses Sambungan Pintar
Apabila pertama kali hendak disambungkan ke iPhone, anda hanya perlu membuka penutup sarung AirPods dan secara automatik satu tetingkap khas akan dipaparkan pada paparan skrin iPhone. Anda hanya perlu klik sahaja pada butang ‘Connect’ untuk menyambungkan AirPods tersebut. Sokongan cipset Apple W1 pada AirPods juga boleh disambungkan ke mana-mana peranti iOS anda secara automatik bergantung kepada peranti mana yang sedang anda gunakan.

Beats Turut Perkenal 3 Model Terbaru
Selain AirPods, penggunaan cip audio Apple W1 ini juga turut memberi peluang kepada pengeluar aksesori audio popular iaitu Beats untuk memperkenalkan tiga model terbaru di dalam acara Apple Special Event 2016. Ini secara tidak langsung telah memberi satu dimensi baru kepada pemilik iPhone 7 dan juga 7 Plus untuk mendapatkan pengalaman baru ketika berhibur mendengar muzik. Tiga model yang diperkenalkan adalah Beats Solo 3 Wireless, Beats Powerbeats 3 Wireless dan juga Beats X yang menawarkan aspek hiburan tanpa wayar terbaik dengan sokongan cip Apple W1.


Aetos Memenangi Dua Trofi di Global Forex Awards

LONDON, 25 September 2020 /PRNewswire/ — AETOS Capital Group (AETOS) telah merangkul dua lagi anugerah pada penyampaian Global Forex Awards. Gelaran yang paling layak “Best Forex Introducing Broker Program – Global” dan “Most trusted Forex Broker – Asia” menambah senarai trofi yang telah dicapai oleh Firma Forex terkemuka di pasaran selama ini.

Menurut Global Forex, penyampaian penghargaan ini adalah untuk teknologi canggih, perdagangan murah, alat penyelidikan pasaran yang komprehensif, program pendidikan lanjutan dan perkhidmatan pelanggan bertaraf dunia kepada pengguna/pedagang perniagaan.

Kejayaan AETOS datang dengan kepakaran selama bertahun-tahun dan sumbangan berterusan ke pasaran Forex Global.

Pada tahun lalu, AETOS telah membantu memberi sumbangan kepada barisan hadapan di hospital-hospital sekiranya berlaku perang global terhadap Coronavirus, yang sangat disebut-sebut oleh masyarakat tempatan Australia. AETOS juga dengan bangganya memperbaharui kerjasama dengan Sydney FC untuk kempen Liga Juara-Juara AFC untuk kali ketiga berturut-turut, yang telah memperkukuhkan lagi pengaruh AETOS di pasaran Asia Pasifik.

AETOS telah berusaha bersungguh-sungguh untuk mengembangkan bahagian pasarannya di Asia, terutamanya di Asia Tenggara. Dengan jumlah pelanggan yang besar, pengiktirafan dari pelanggan dan juga syarikat Forex Global akan mendorong AETOS untuk bekerja lebih keras lagi pada tahun-tahun yang mendatang.

Dengan aktiviti perdagangan yang semakin meningkat dan jumlah pelanggan yang meningkat sejak beberapa tahun kebelakangan ini, AETOS baru saja mengumumkan sistem CRM baharunya pada tahun 2020, BizCentre baharu AETOS. Dengan teknologi canggih, sistem baharu ini sangat mesra pengguna, membolehkan pelanggan bukan sahaja mampu menguruskan akaun mereka sendiri dengan mudah dan menempatkan pangkalan pelanggan di satu tempat, tetapi yang paling penting, dengan mudah mengembangkan perniagaan broker.

Dari segi produk, CFD saham telah dimasukkan ke dalam produk yang ditawarkan oleh AETOS. Pelanggan boleh membuat spekulasi tentang pergerakan harga syarikat tersenarai awam di Bursa Saham Australia dan AS sebagai tambahan kepada produk CFD FOREX, indeks, logam dan tenaga.

Walaupun (disebabkan Covid-19) upacara Global Forex Awards tidak akan diadakan pada tahun ini, pihak penganjur akan menyokong COVID-Solidarity Response Fund untuk Pertubuhan Kesihatan Sedunia (WHO) dengan sumbangan kewangan yang sebaliknya akan digunakan untuk menjadi tuan rumah upacara pemenang anugerah rasmi.

Semasa menerima dua anugerah tersebut, Pengarah Syarikat Ting Ji, memuji langkah Global Forex dan sangat berbangga menjadi sebahagian daripadanya. Beliau juga menunjukkan bahawa penghargaan tersebut menunjukkan pengiktirafan pasaran terhadap usaha AETOS pada masa lalu dan syarikat akan mensasarkan lebih besar dan lebih tinggi lagi di masa depan.

Logo – https://ering.com.my/wp-content/uploads/2020/09/aetos-memenangi-dua-trofi-di-global-forex-awards.jpg

Keywords: Advertising Banking/Financial Service Computer/Electronics Awards Financial Technology

Source: PRNEWSWIRE


HTC Desire 650 Dual SIM – Audio Mantap Pada Harga RM619

HTC Malaysia telah membawa masuk telefon pintar terbaru, HTC Desire 650 Dual SIM yang memiliki spesifikasi pertengahan dengan pilihan warna yang menarik. Rekaan pada bahagian belakang mendapat tekstur licin di atas, manakala tekstur beralun pula di bahagian bawah tetapi ia juga menawarkan rekaan yang ergonomik dan selesa dipegang. Di bahagian depan pula terdapat paparan 5 inci 720p dengan fungsi HTC Night Mode supaya ia sesuai digunakan dalam keadaan gelap tanpa memedihkan mata.

Apa yang diletakkan di dalam kerangka ini ialah set cip MediaTek MT6737t empat teras serta memori RAM 3GB dan 32GB storan dalaman. Kamera belakang pula menerima 13 Megapiksel f/2.0 dibantu sensor pencahayaan (BSI), sementara di depan kamera 5 Megapiksel dibina dengan fungsi HDR bagi menghasilkan gambar yang terang dan jelas serta rakaman video sehingga kualiti 720p.

HTC Desire 650 Dual SIM ini juga menyokong sambungan 4G LTE, dual SIM dan bateri berkapasiti 3,000mAh dengan masa berbual sehingga 13 jam, malah peranti ini dioperasikan oleh Android 6.0 Marshmallow.


Papan Kekunci Grammarly – Taip Dengan Penuh Keyakinan

Penyalahgunaan tatabahasa sering berlaku, sama ada bertutur dengan orang lain atau menulis dalam sosial media. Masalah ini agak menjengkelkan walaupun semua orang mempunyai latar belakang bahasa ibunda dan pendidikan yang berbeza, tetapi sekiranya boleh belajar menggunakan bahasa dengan betul, apa salahnya?

Jadi, kehadiran Keyboard Grammarly, satu aplikasi yang sangat memudahkan anda semasa menaip tanpa sebarang kesilapan tatabahasa telah diperkenalkan. Dengan adanya aplikasi ini, anda tidak perlu risau jika mesej yang dihantar ada kesilapan dalam perkataan atau frasa.

Ini kerana aplikasi Keyboard Grammarly akan memberi cadangan kepada anda semasa menaip dengan struktur ayat atau perkataan yang lebih betul, tambahan lagi anda berpeluang mempelajari bahasa Inggeris dengan lebih mudah sepanjang pemesejan dengan orang lain.

Ciri-ciri Keyboard Grammarly:


Yahoo Mengurangkan 15% Tenaga Kerja

Marissa Mayer (Chief Executive Yahoo Inc) dijangka akan mengumumkan langkah dan pelan tindakan bagi mengurangkan kos operasi syarikat itu. Menurut beberapa sumber dalaman, pelan tersebut dijangka akan mula dilakukan selepas pengumuman laporan suku tahun keempat.

Pelan pengurangan kos tersebut bakal menyaksikan lebih 1,600 individu akan hilang pekerjaan dan beberapa unit perniagaan Yahoo akan dihentikan dari beroperasi. Beberapa pemegang saham menyarankan agar Yahoo menjual unit perniagaan teras mereka untuk kekal bersaing dalam perniagaan namun ia dikhuatiri bakal mendatangkan impak negatif kepada kewangan syarikat tersebut yang semakin meruncing. Verizon merupakan antara syarikat yang berminat untuk mendapatkan Yahoo sekiranya ia bersedia untuk dijual.


OnePlus Bullets V2, Earphone Terbaru Keluaran OnePlus

Selepas tersebarnya teaser ringkas di laman sesawang mengenai model terbaru keluaran OnePlus, akhirnya tuan punya syarikat dengan rasminya memperkenalkan earphone terbaru mereka yang dikenali sebagai OnePlus Bullets V2.

Ia adalah model kedua yang diperkenalkan selepas model pertama pada tahun 2014. Menampilkan rekaan yang ringan, anggun dan elegan dengan seberat hanya 2g, earphone ini menawarkan kualiti audio yang terbaik buat masa kini.

OnePlus telah bekerjasama dengan pakar audio terkenal dari Jerman, iaitu LOGO yang mempunyai lebih 88 tahun pengalaman dalam teknologi diafragma untuk mencipta OnePlus Bullets V2. Selain boleh mengawal audio menggunakan butang pintas yang tersedia, OnePlus Bullets V2 turut dilengkapi dengan sebuah mikrofon untuk kemudahan menjawab panggilan.

Hadir dengan dua pilihan warna iaitu hitam dan putih/emas, OnePlus Bullets V2 dijual pada harga USD 19.95 (kira-kira RM80). Buat masa sekarang, tiada sebarang maklumat rasmi sama ada earphone ini akan memasuki pasaran Malaysia ataupun tidak.


HUAWEI P Smart Z Diperkenal –  Rekaan Kamera Pop Up + Bateri Berkapasiti 4,000 mAh

HUAWEI P Smart Z telah pun diperkenalkan secara rasmi. Model ini hadir dengan sokongan kamera swafoto pop-up sekaligus menjadikannya peranti pertana HUAWEI yang menyokong rekaan berkenaan.

HUAWEI P Smart Z membawakan paparan berukuran 6.59 inci dengan resolusi 2340×1080 pixel. Peranti ini dijana oleh cipset Kirin 710F bersama penawaran memori 4GB RAM dan storan dalaman 128GB. Peranti ini dilengkapi dwi kamera utama 16MP + 2MP dan kamera swafoto 16MP.

Melengkapinya juga, bateri 4,000 mAh. HUAWEI P Smart Z ditawarkan di pasaran Eropah pada harga 239 Euro (kira-kira : RM1,296). Buat masa ini, tiada sebarang maklumat mengenai ketersediaan model ini untuk pasaran tempatan.

[SUMBER]


Maxis Memberikan Liputan Dalam Bangunan Terbaik Di Suria KLCC

Pengguna Maxis 4G kini boleh menikmati liputan dalaman yang lebih unggul di Suria KLCC berikutan pemasangan Lampsite – penyelesaian liputan dalaman yang inovatif dan paling canggih. Lampsite mampu meningkatkan kapasiti data di kawasan ‘hotspot’ dengan 4G LTE+ untuk mencapai puncak kelajuan muat turun 225Mbps, pertama seumpamanya di Malaysia.

Maxis telah bekerjasama dengan Huawei untuk melaksanakan penyelesaian ini di Suria KLCC. Lokasi ini dipilih berdasarkan kepadatan penggunaan data mudah alih tertinggi di Malaysia dengan lebih daripada 1,300GB / km persegi pada waktu puncak.

Kualiti rangkaian adalah sesuatu yang kritikal bagi ramai rakyat Malaysia. Oleh itu, Maxis sentiasa memperkuatkan lagi penerajuannya dalam 4G, dan telah membuat pelaburan yang lebih banyak dalam rangkaian dan servis mereka.


Memang Puas! OPPO Reno2 Sokong VOOC Flash Charge 3.0 + Snapdragon 730G & Memori 8GB RAM + 256 ROM

OPPO merupakan satu jenama yang sentiasa berkembang maju dalam inovasi dan teknologi – sentiasa mencabar diri dengan cara baru dalam menyediakan perkhidmatan terbaik buat pengguna setia.

OPPO bakal muncul dengan sebuah lagi model yang penuh dengan penambahbaikan terkini iaitu OPPO Reno2. Peranti ini dikatakan diselitkan dengan teknologi berkuasa kuda termasuk bateri 4,000mAh dengan sokongan VOOC Flash Charge 3.0, cip Snapdragon 730G & gabungan memori 8GB RAM + 256 ROM untuk pengalaman permainan lebih lancar.

OPPO mencipta VOOC 3.0 – teknologi pengisian lebih pantas dan selamat pada OPPO Reno2 dengan menggunakan algoritma VFC baru. Ia memendekakn masa pengecasan sebanyak 10% dengan menggandakan pengecasan. Ianya juga selamat kerana dilengkapi 5 lapisan perlindungan yang merangkumi semua aspek pengecasan.

Diselitkan dengan kamera yang hebat, pengguna bebas mendokumentasikan setiap momen indah mereka. OPPO Reno2 disokong sokongan memori yang besar iaitu 8GB RAM + 256GB ROM. Unit pemprosesan Snapdragon 703G juga sepadan dengan kadar prestasi Reno2 bagi menyediakan sistem yang lanacar apabila pengguna menavigasi aplikasi.

Di samping itu, permua juga pasti teruja dengan OPPO Reno2 kerana dalaman peranti ini dikemas kini dengan teknologi Game Boost 2.0 untuk pengalaman permainan lebih sempurna. Peranti ini memanfaatkan Hyper Boost 2.0 dengan gabungan Boost Frame dan Touch Boost yang baru – di mana ia boleh menganalisis status prestasi mudah alih bagi mengurangkan masa tindak balas perlahan ketika permainan.

Secara keseluruhan Game Boost 2.0 berjaya meningkatkan prestasi ke satu tahap lebih baik dan memainkan peranan sebagai satu kelebihan pada lawan anda. Maklumat lanjut, layari OPPO Malaysia.


LEAGOO Malaysia Anjur Program Tanggungjawab Sosial Korporat Buat Pertama Kali

Buat pertama kalinya, LEAGOO Malaysia telah menganjurkan Program Tanggungjawab Sosial Korporat (CSR) dengan melakukan kerja-kerja amal di Pure Life Society yang terletak di Jalan Puchong, Selangor. Program yang diadakan ini telah memperlihatkan penglibatan seramai 211 kakitangan LEAGOO Malaysia, 50 orang kanak-kanak dan juga 10 orang kakitangan Pure Life Society itu sendiri. Menurut LEAGOO Malaysia, kerja amal ini telah dibuat bertujuan untuk meningkatkan kemampanan operasi LEAGOO Malaysia dan sekaligus mengukuhkan komuniti LEAGOO Malaysia. Bahkan program ini telah dirancang dan diaturkan oleh ahli-ahli komuniti CSR dari LEAGOO Malaysia sejak awal Disember tahun lalu lagi.

Program ini juga turut diserikan lagi dengan kehadiran tetamu kehormat Datin Paduka Mother A.Mangalam yang juga merupakan Presiden Pure Life Society. Walaupun telah mencecah usia lebih 90 tahun, beliau masih berbesar hati menghadiri majlis untuk menceriakan kanak-kanak di situ. Pelbagai aktiviti menarik telah diadakan termasuklah senaman pagi serta tarian, pertandingan, pemberian beg cenderahati, dan juga sumbangan wang tunai yang telah berjaya dikumpulkan dari kakitangan LEAGOO Malaysia dan Musical Instruction seperti Violins dan Shruti Box.


Ujian Ketahanan Bateri – iPhone 11 Pro Max Menewaskan HUAWEI Mate 30 Pro!

Youtuber terkenal Mrwhosetheboss baru-baru ini telah berkongsi sebuah video yang menguji ketahanan bateri pada siri iPhone 11, HUAWEI Mate 30 Pro dan Samsung Galaxy Note 10 Plus.

Ramai yang teruja dengan keputusannya kerana iPhone 11 Pro Max berjaya menewaskan HUAWEI Mate 30 Pro menjadi juara dalam ujian tersebut, dengan keupayaan bertahan selama 8 jam 32 minit berbanding Mate 30 Pro yang mampu bertahan selama 8 jam 13 minit.

Sangat tertarik pada prestasi bateri iPhone kali ini kan?! Menurut Mrwhosetheboss, iPhone 11 Pro Max adalah peranti yang paling baik dari segi ketahanan bateri berbanding peranti yang pernah digunakan oleh dia sebelum ini.


Previu Eksklusif : 5 Peranti Nokia Terbaru Mampu Menggamit Hati Anda

HMD Global hari ini telah mengadakan satu majlis perjumpaan bersama media secara tertutup di sebuah Restoran di tengah Bandaraya Kuala Lumpur. Apa yang dikongsikan oleh mereka ialah berkenaan portfolio syarikat mengenai kebangkitan Nokia secara global sejak kebelakangan ini.

Pihak HMD menyatakan jenama Nokia kini mula diterima orang ramai selepas kejatuhan mereka dalam arena telefon pintar dalam setengah dekad yang lalu. Apa yang kita telah tahu, suatu masa dahulu jenama Nokia adalah jenama paling popular di dunia – boleh dikatakan setiap pengguna telefon di dunia memilikinya sebuah.

Pada majlis yang sama, kami juga diberi peluang untuk merasai dan melihat sendiri dengan lebih dekat peranti-peranti terbaru Nokia yang baru sahaja dilancarkan pada 25 Mac lalu di acara MWC 2018.

Di bahagian bawah kami ada kongsikan pengalaman memegang peranti Nokia 1, Nokia 6 (2018), Nokia 7 Plus, dan Nokia 8 Sirocco serta Nokia 8110 4G – sebuah telefon pintar generasi kedua yang pernah dikeluarkan hampir sedekad lalu.

Antara telefon pintar yang terawal membawakan sistem operasi Android Oreo Go Edition. Saiz badan diperbuat dengan bahan plastik tahan lasak – sama seperti yang pernah digunakan pada Nokia 3310. Pengguna juga boleh menukar panel plastik di belakang dengan pelbagai warna ceria (dijual secara berasingan).

Baca juga: MWC 2018 : Nokia 1 Diperkenalkan Dengan Android Oreo Go Edition

Peranti ini masih mengekalkan rupa fizikal Nokia 6 yang terdahulu. Ia telah dinaiktaraf dari segi luaran dan dalaman. Kini, kerangka luar lebih kukuh dan permukaan lebih selesa untuk dipegang. Dalaman pula, ia menerima cip pemproses terbaru yang mampu menyokong proses penggambaran lebih baik. Sistem kamera pula diberikan nafas baru melalui sensor berjenama Zeiss.

Baca juga: MWC 2018 : Nokia 6 (2018) Diperbaharui Dengan Kamera Setara Peranti Induk

Model ini merupakan siri terbaru yang hadir dengan paparan nisbah 18:9 beresolusi tinggi. Rekaan luar tampak segar di samping masih mengekalkan identiti sebuah peranti Nokia. Dilengkapkan dengan sistem dwi kamera utama, ia juga dibekalkan bateri besar yang mampu bertahan sehingga 2 hari – tidak banyak peranti di luar sana menawarkan jangka hayat bateri setahan ini. Ia turut dipadatkan dengan teknologi speaker ditala OZO untuk rakaman video lebih menyeluruh.

Baca juga: MWC 2018 : Nokia 7 Plus Peranti Pertengahan Dengan Skrin 6” Dan 3 Kamera Zeiss

Sebaik memegang peranti ini, kami sangat berpuas hati dengan reka bentuknya. Jujur kami katakan ia kompak, nipis dan sangat selesa untuk digenggam. Ia juga lebih mudah diuruskan menggunakan satu jari dan mudah dimasukkan ke dalam poket. Panel belakang diperbuat daripada gelas yang berkilau dengan kehadiran dwi kamera Zeiss dengan ciri Bothie. Perkakasan dalaman menggunakan cip berprestasi tinggi dan antaramuka Android asli. Keseluruhan, ia sebuah peranti kelas atasan yang sarat dengan teknologi terkini.

Baca juga: MWC 2018 : Nokia 8 Sirocco Dilancarkan Dengan Paparan QHD Melengkung

Nokia mengambil keputusan untuk mengembalikan telefon lagenda ini. Ia juga pernah digunakan di dalam filem ‘The Matrix’ (jika anda masih ingat). Peranti ini telah dikemas kini dari aspek luaran dan dalaman. Tiada yang se-gah melainkan anda memilikinya pada suatu ketika dahulu. Membuka pad kekunci semudah meleret jari ke bawah – cuma kali ini Nokia tidak memasukkan fungsi ‘Spring lock’ pada penutup pad.

Bukan sekadar telefon yang menyokong rangkaian 4G, ia juga boleh digunakan sebagai MiFi (hotspot) yang boleh dihubungkan kepada 10 peranti. Selain itu, ia juga boleh memuat turun aplikasi tertentu menerusi Google Apps Store. Bagaimanapun, rekaannya tak tumpah seperti sebiji buah pisang (kalau warna kuning).

Baca juga: MWC 2018 : Nokia “Pisang” Dilancarkan Dengan Sokongan 4G Dan Aplikasi Sosial


Huawei nova 3e Akan Diperkenalkan Di Malaysia Menggantikan nova 2i?

Huawei hari ini mengumumkan penggantian model sedia ada Huawei nova 2i kepada Huawei nova 3e. Peranti terbaharu ini hadir dengan rekaan lebih segar mengikuti trend semasa melalui skrin hampir penuh dengan takuk bersaiz 5.84-inci FullView Display 2.0.

Huawei mensasarkan peranti ini untuk digunakan oleh golongan yang gemarkan swafoto, yang mana kamera depan Huawei nova 3e hadir dengan senso 24 Megapiksel bersama ciri AR Lens yang agak popular sejak kebelakangan ini. Rekaan gelas yang berkilau kini diguna pakai bagi menggantikan tubuh badan logam yang digunakan pada nova 2i, sekaligus aspek luaran menjadi lebih premium.

Huawei nova 3e dikuasakan cip Kirin 659 dengan RAM 4GB dan storan 64GB diikuti sistem operasi Android 8.1 Oreo. Bagi yang masih belum tahu, peranti ini sebenarnya versi permulaan untuk siri Huawei P20 yang dilancarkan awal bulan lalu.

Walaubagaimanapun, pihak Huawei Malaysia masih belum mengumumkan harga untuk peranti ini dan ketersediaannya di pasaran. Mereka memaklumkan akan membuat pengenalan harga dalam masa terdekat ini.

Reviu Eksklusif: Huawei nova 3e, Adakah Ia Model Alternatif Bagi Huawei P20?!


Reviu Eksklusif: Huawei nova 3e, Menampilkan Rekaan Mirip Huawei P20?!

HARGA : AKAN DATANG (RM1,399)

Sebelum ini Huawei telah memperkenalkan P20 dan P20 Pro secara rasmi di Malaysia. Terbaru Huawei tampil dengan telefon pintar kelas pertengahan yang diberi nama Huawei nova 3e. Sekali pandang, peranti ini kelihatan mirip seperti P20 di mana menampilkan paparan skrin ‘rongak’ 5.84 inci beresolusi 2280×1080 piksel dengan rekaan kerangka berasaskan kaca.

Lebih menarik, nova 3e turut menawarkan penggambaran dwi-kamera sepertimana P20 tetapi direndahkan resolusinya sesuai untuk harga mampu milik! Ingin mengetahui apa yang menarik mengenai telefon pintar terbaru Huawei ini, lihat reviu eksklusif dari kami.

Menampilkan paparan skrin sedikit besar berbanding P20, nova 3e menyokong paparan skrin rongak berukuran 5.84 inci beresolusi 2280×1080 piksel dengan 96% warna gamut.

Lebih menarik, telefon pintar ini menampilkan rekaan kerangka berasaskan gelas dan kerangka logam. Di bahagian bawah skrin juga terdapat tulisan Huawei.

Selain menawarkan penggambaran dwi-kamera utama, nova 3e juga memfokuskan kepada pengguna yang gemar berswafoto di mana hadir dengan lensa hadapan beresolusi 24 Megapiksel.

Bersebelahan lensa turut kelihatan sebuah earpiece serta sensor proximity dan ambient light.

Pada bahagian atas nova 3e kelihatan agak kosong kerana hanya menyediakan sebuah lubang mikrofon sahaja.

Manakala pada bahagian bawah pula digunakan secara optima apabila menempatkan port audio, USB Type-C yang berada di tengah-tengah, lubang mikrofon serta sebuah speaker.

Sisi kanan telefon pintar ini telah dilengkapi dengan dua butang yang biasa kita lihat iaitu butang Kuasa dan juga laras Volume.

Manakala sisi kiri pula telah menempatkan dua slot kad SIM jenis hibrid, di mana anda boleh memilih untuk menggunakan dua kad SIM jenis nanoSIM ataupun memilih sama ada kad nanoSIM dan kad tambahan microSD.

Salah satu kelebihan telefon pintar ini adalah dilengkapi dengan dwi-kamera yang terletak di panel belakang walaupun hadir dalam kelas pertengahan.

Di bahagian bawah lensa pula terdapat sebuah LED flash dan bersebelahan dengannya pula kelihatan sensor pengimbas cap jari. Panel belakang yang diperbuat daripada kaca mudah meninggalkan kesan cap jari.

Tidak dinafikan Huawei nova 3e menampilkan rekaan mirip seperti Huawei P20, di mana menawarkan paparan skrin rongak bersaiz 5.84 inci serta menyokong dwi-kamera utama yang semakin menjadi trend pengeluar hari ini. Ramai juga mengatakan model nova 3e ini adalah sebagai model P20 Lite yang menawarkan spesifikasi dan harga yang lebih rendah berbanding P20 yang diperkenalkan sebelum ini.

Walaupun hadir dalam kategori kelas pertengahan, telefon pintar ini masih menawarkan spesifikasi menarik yang jarang ditemui pada telefon pintar kelas pertengahan seperti pengecasan pantas, pengecaman wajah, Huawei Health dan beberapa lagi.


Ali Baba Lancarkan Festival Beli-Belah 12.12 Di Malaysia

Di atas kejayaan festival beli-belah 11.11 pada bulan lepas, e-dagang gedung atas talian Tmall sekali lagi melancarkan penjualan ‘Double 12’ (12.12) sempena musim perayaan ini.

Menerusi aplikasi Taobao, Tmall menawarkan pelbagai diskaun menarik untuk pengguna di Malaysia seperti barangan seperti fesyen, aksesori wanita, peralatan rumah, dan berbagai lagi. Jualan diskaun menarik ini telah berlansung selama tiga hari bermula 10 Disember sehingga acara kemuncak pada pada 12 Disember 2017 (Selasa) ini.

Barangan yang dijual di dalam Taobao adalah 100% dari China dan setiap barangan diletakkan tanda harga dalam mata wang China iaitu RMB. Jika anda berminat untuk membeli, pembayaran boleh dibuat menggunakan kad kredit e-perbankan Malaysia. Malahan, anda juga ditawarkan cashback (pulangan tunai) sebanyak RM20 jika pembelian dibuat melebihi RM200 melalui Taobao. Menangi juga kotak misteri Santa dengan pembelian bernilai RM12 melalui aplikasi Taobao.

Pengguna juga boleh berkunjung ke TownPark, MyTOWN Shopping Centre untuk pelbagai aktiviti menarik dan berpeluang untuk menyertai ‘Lucky Secret Santa Box’ yang berlangsung pada pukul 1.30 petang dan 3.30 petang setiap hari. Tunggu apa lagi, jangan lupa tandakan kalendar anda sekarang!


Terokai Kecantikan Malaysia Bersama Trak Huawei Nova Superstar – Bermula 10 Ogos hingga 30 September 2018

Sempena menyambut kehadiran Huawei nova 3 dan nova 3i, jelajah bersama trak Huawei Nova Superstar yang bertema “Capture the Beauty of Malaysia” akan bermula 10 Ogos hingga 30 Spetember 2018, bertempat di lapan negeri di Semenanjung Malaysia. Sementara Malaysia Timur, mini roadshow akan diadakan.

Terdapat pelbgai aktiviti menarik sepanjang hari, termasuk zon pengalaman yang menawarkan Selfie Corner, Karaoke Challenge dan Arcade Claw Machine. Penyiar radio Era FM akan menganjurkan roadshow ini bermula jam 4 petang hingga 6 petang setiap hari Sabtu semasa tempoh roadshow.

Pengunjung ke roadshow ini berpeluang membawa pulang hadiah eksklusif dari Huawei termasuk Huawei Body Fat Scale, The Voice Pendrive, Beg lipat, rantai kunci bertema Justice Leaged, car holder dan banyak lagi.

Ingin mendapat maklumat lanjut dan terkini, haruslah ikuti laman FB Huawei.


Swatch Sedang Membangunkan Sistem Operasi Jam Tangan Pintar Mereka Sendiri

Pembuat jam tangan yang cukup popular, Swatch, tidak mahu bergantung kepada sistem operasi sedia ada kerana pada pendapat mereka adalah lebih baik membangunkan sistem operasi mereka sendiri di mana mereka mengawal sepenuhnya fungsi dan kemampuan sistem operasi jam tangan pintar.

Chief Executive Officer Nick Hayek berkata, sistem operasi tersebut akan siap untuk digunakan pada tahun 2018 nanti dan akan dipasangkan pada peranti Tissot. Walaupun menggunakan sistem operasi mereka sendiri, sistem yang digunakan pada Tissot masih mampu berkomunikasi dengan peranti pintar lain. Masih tiada informasi yang lebih lanjut mengenai sistem operasi yang dibangunkan Swatch, jadi jangan lupa mengikuti eRing untuk berita selanjutnya pada masa hadapan.


Cashfree memperkenalkan ‘Global Payouts’ kepada Perniagaan Antarabangsa untuk Mengirim Pembayaran Secara Langsung ke Akaun Bank di India

– Membolehkan perniagaan antarabangsa membayar kepada penjual, penyedia perkhidmatan atau pekerja bebas di India secara langsung ke dalam akaun bank tempatan di India

– Perniagaan antarabangsa boleh menghantar wang dalam mata wang pilihan mereka merangkumi USD, EUR, GBP dan JPY

– Sementara kaedah rentas sempadan tradisional seperti pindahan kawat dan pembayaran dompet mengambil masa selama dua hingga tiga hari untuk pemindahan dana, tetapi Cashfree membolehkan pemindahan dana secara segera iaitu 24 jam sehari.

BANGALORE, India, 17 Disember 2020 /PRNewswire/ — Syarikat teknologi pembayaran dan perbankan, Cashfree, telah melancarkan penyelesaian Global Payouts untuk pembayaran rentas sempadan segera yang dapat dimanfaatkan oleh perniagaan antarabangsa untuk membayar penjual, penyedia perkhidmatan atau pekerja bebas di India. Penyelesaian ini membolehkan perniagaan membuat pemindahan segera ke akaun bank tempatan penerima dalam Rupee India (INR) berbanding transaksi biasa yang mengambil masa dua hingga tiga hari melalui kaedah pemindahan wang rentas sempadan tradisional seperti pemindahan kawat dan pemindahan dompet ke dompet.

Pelancaran Global Payouts membolehkan Cashfree untuk menawarkan pemindahan wang rentas sempadan ke India dengan segera, mudah dan menjimatkan kos kepada perniagaan seperti teknologi kewangan (fintech), pasaran e-dagang, platform logistik, platform kakitangan jarak jauh dan lain-lain yang berpusat di luar India. Perniagaan antarabangsa boleh menggunakan penyelesaian Cashfree tanpa perlu mempunyai perniagaan di India. Penyelesaian ini membantu perniagaan untuk mengirim pembayaran dalam 17 pilihan mata wang, bahkan turut membantu rakan penerima dan penjual memperoleh sijil bagi pemfailan peraturan.

Akash Sinha, Ketua Pegawai Eksekutif dan Pengasas Bersama, Cashfree, berkata, “Oleh sebab India merupakan pasaran kedua terbesar untuk perdagangan rentas sempadan, kami menyedari wujudnya keperluan untuk membuat pembayaran rentas sempadan ke India dengan cepat, mudah dan menjimatkan kos. Melalui Global Payouts, Cashfree memudahkan perniagaan antarabangsa untuk mengautomatikkan pembayaran rentas sempadan yang lancar ke India. Kami telah melakukan rintis kepada kemudahan ini dengan sekumpulan pengguna global kami dan teruja untuk menjadikan kemudahan ini tersedia kepada semua perniagaan yang ingin membuat pembayaran ke India.”

Cashfree telah bekerjasama dengan perniagaan global merangkumi Shell, Tencent dan HDFC Ergo melalui penyelesaian pungutan dan pembayaran untuk membuat pembayaran kepada operasi mereka di India. Pada fasa pertama Global Payouts, Cashfree mensasarkan kepada perniagaan di seluruh dunia termasuk Amerika Syarikat, Amerika Latin, Timur Tengah, Asia Pasifik dan Afrika.

Untuk pertanyaan media, sila hubungi: Elita Sequeira | +91-9740648708 | elita@cashfree.com

Logo: https://ering.com.my/wp-content/uploads/2020/12/cashfree-memperkenalkan-global-payouts-kepada-perniagaan-antarabangsa-untuk-mengirim-pembayaran-secara-langsung-ke-akaun-bank-di-india.jpg

Keywords: Banking/Financial Service Computer/Electronics New products/services Financial Technology

Source: PRNEWSWIRE


Lazada Malaysia & McDonald Kini Jadi Rakan Digital Boost!!

E-dompet tempatan Boost hari ini mengumumkan kerjasama baharu dengan Lazada Malaysia dan McDonald’s. Kerjasama baharu ini merupakan penerusan usaha Boost untuk menggalakkan penggunaan serentak dan lancar sesama penyedia perkhidmatan digital, bagi memperluaskan perkhidmatan dalam dan luar talian, serta membina ekosistem tanpa tunai dan digital negara yang mampan.

Bermula hari ini, pengguna Boost yang membeli-belah di Lazada Malaysia boleh membayar dengan mudah ketika check-out dengan log masuk menggunakan nombor telefon bimbit berdaftar dan PIN 6-digit akaun Boost mereka. Di McDonald’s pula, pengguna boleh menggunakan Boost untuk pembayaran dalam talian dan di restoran.

Untuk meraikan kerjasama yang baru diumumkan, pengguna Boost boleh menikmati diskaun RM11 dengan perbelanjaan minimum RM100 pada hari ini di aplikasi Lazada Malaysia dengan membayar menggunakan Boost. Bermula 19 sehingga 28 Februari pula, pengguna boleh menerima diskaun RM5 dengan perbelanjaan minimum RM50.

Selain itu, pengguna yang menggunakan Boost untuk membayar dalam talian untuk pesanan McDelivery akan menerima rebat tunai bernilai RM5, dengan perbelanjaan minimum RM25. Rebat tunai ini boleh digunakan di mana-mana cawang McDonald’s atau dalam talian melalui McDelivery.

Selain itu, bersempena kerjasama baharu dengan Lazada Malaysia dan McDonald’s, Boost akan mengadakan ‘Pesta Online’ sehingga 31 Mac. ‘Pesta Online’ ialah sebahagian kempen #BoostGotYou yang dilancarkan pada Mac lalu, ketika warga Malaysia mula mempelajari cara untuk kekal selamat sambil mengharungi pandemik.

Sepanjang enam minggu yang akan datang, pengguna Boost boleh menikmati banyak ganjaran hebat dan penjimatan.

Untuk maklumat lanjut, pengguna boleh mengikuti rangkaian media sosial rasmi Boost di Facebook (facebook.com/myboostapp) dan Instagram (instagram.com/myboostapp) serta laman sesawang rasmi di www.myboost.com.my. Boost boleh dimuat turun di Google Play, App Store atau HUAWEI AppGallery.


What Is Nex?! vivo APEX + X21 = vivo NEX

Ingat tak peranti konsep dari vivo yang tampil pada MWC 2018 yang lalu? Kehadiran vivo APEX pada masa itu membawa kejutan besar kepada pasaran digital, setelah lama menunggu akhirnya peranti konsep ini menjadi kenyataan dengan nama baharu diperkenalkan – vivo NEX.

vivo NEX mempunyai sebuah skrin penuh yang lain dengan peranti tersedia di pasaran, ia dinamakan sebagai Ultra FullView Zero Screen Display, di mana paparan sepenuhnya tanpa takuk dan bezel dibekalkan pada skrin berukuran 6.59 inci Super AMOLED dengan resolusi FHD+ (2136 x 1080 piksel).

Selain paparan skrin penuh menjadi taruhan, satu lagi keunikan pada vivo NEX adalah kedudukan kamera depan telah disembunyikan pada bahagian atas peranti, ia akan muncul secara automatik setelah anda mengaktifkan kamera depan. Slot khas ini walaupun nampak sangat unik dan berteknologi tinggi, tetapi adakah ia akan menjadi tempat habuk berkumpul? Persoalan ini haruslah dipertikaikan pada masa hadapan.

vivo NEX juga tidak menyediakan sensor atau earpiece di bahagian atas skrin, semuanya disembunyikan di sebalik paparan skrin. Teknologi SoundCasting diguna untuk menjanjikan bunyi dan kualiti yang cukup sempurna. Seperti mana yang diketahui, vivo NEX juga menyokong teknologi pengimbas cap jari dalam skrin yang sama dengan vivo X21.

Pemproses untuk vivo NEX adalah Snapdragon 845, di bawah storan RAM 8GB dan 256GB ROM. Kapasiti bateri sebesar 4000mAh menawarkan penggunaan yang lebih tahan lama, tambahan lagi pengecasan 22.5W memberikan waktu pengecasan yang lebih pantas.

Teknologi menarik bertambah sempurna dengan adanya Jovi, Voice Assistant dari vivo. Fungsi berkuasa ini direka dengan butang Jovi AI pada sebelah kiri kerangka, ia boleh mengenalpasti gambar dalam paparan skrin dengan memberikan segala informasi yang berkenaan.

Peranti ini ditawarkan pada harga CNY4498 (kira-kira RM2791) untuk varian 8GB + 128GB, CNY4998 (kira-kira RM3102) untuk varian 8GB + 256GB, serta CNY3898 (kira-kira RM2419) untuk varian 6GB + 128GB. Sementara ini hanya tersedia di pasaran China sahaja.


U Mobile Mengajak Pelanggannya Ke Empat Konsert – Termasuk Ed Sheeran Malaysia Tour!

U Mobile sentiasa menghargai pelanggannya dengan memperkenalkan kalendar konsert ‘Unlimited Ideas Groove Calender’ yang akan menganjurkan empat buah konsert terdiri daripada Upfront, Urbanscapes, Good Vibes Festival termasuklah Ed Sheeran Malaysia Tour. Promosi menarik telah disediak khusus bagi para pelanggan U Mobile yang berminat.

Dalam pada masa yang sama, untuk pesta muzik U Mobile Urbanscapes yang berlansung bertemakan #RediscoverKL kali ini, ia menyediakan persembahan seni dan muzik termasuk Clean Bandit, Mew, Yellow Fang, KyotoProtocol.

Dalam pesta ini, anda boleh dapatkan tawaran eksklusif seperti:-

Pesta muzik U Mobile Upfront pula membawakan London Based-duo, Oh Wonder pada 19 Julai 2017 di The Bee, Publica. Jika sebelum ini menampilkan The Temper Trap, Grimes, The Vaccines. Selain itu, di Good Vibes Festival anda berpeluang untuk mendapatkan tiket giveaways, juga tiket masuk ke festival pada harga yang istimewa. Seterusnya, pelanggan U Mobile boleh mendapatkan pas eksklusif di mana pelanggan boleh melihat persembahan artis dan selebriti di belakang pentas.

Untuk keterangan lanjut mengenai pesta Good Vibes Festival dan Ed Sheeraan Malaysia Tour, anda boleh layari U Mobile yang mana akan dilancarkan pada bulan Jun 2017 nanti.


Kementerian Kewangan Merancang Mengutip Cukai Dari Perniagaan Atas Talian

Perniagaan atas talian kini semakin popular dan menjadi sumber pendapatan tambahan di dalam keadaan ekonomi yang kurang baik. Menyedari semakin ramai rakyat Malaysia mencari pendapatan secara atas talian, Kementerian Kewangan merancang untuk mengutip cukai dari perniagaan atas talian.

Ketua Setiausaha Perbendaharaan Kementerian Kewangan, Tan Sri Dr Mohd Serigar Abdullah mengesahkan pihak mereka sudah meminta Lembaga Hasil Dalam Negeri (LHDN) untuk melakukan kajian terperinci mengenai isu ini. Pihak kementerian juga akan mendapatkan bantuan dari Suruhanjaya Syarikat Malaysia untuk mendapatkan senarai peniaga atas talian di Malaysia.

Selain peniaga atas talian, pemandu perkhidmatan perkongsian pemanduan seperti Uber turut akan menjadi sasaran LHDN kerana dikatakan mengaut pendapatan bulanan mencecah RM 7,000 sebulan. Mengutip cukai dari peniaga atas talian ialah langkah yang sudah dijangkakan selepas kerajaan mengarahkan peniaga untuk berdaftar perniagaan pada tahun lepas.


Penyelidik Seluruh Dunia Gunakan Platform Beacon Berkeley Lights Perangi COVID-19

Teknologi proprietari Berkeley Lights’, platform ‘optofluidic’ Beacon®, kini digunakan oleh penyelidik merentas tiga benua—A.S., China dan Australia—bagi membantu mereka mencari penyelesaian untuk Coronavirus

EMERYVILLE, California, 2 Mac 2020 /PRNewswire/ — Berkeley Lights, Inc., peneraju bagi pemilihan sel, kini terlibat dengan universiti serta pusat perubatan di A.S., China dan Australia yang ingin mencipta vaksin dan terapi bagi tujuan rawatan COVID-19, penyakit yang disebabkan oleh virus SARS-CoV2, atau ringkasnya, Coronavirus. Menggunakan teknologi proprietari Berkeley Lights, platform optofluidic Beacon®, Vanderbilt University Medical Center (VUMC) dan GenScript China kini menyaring sampel darah pesakit untuk mencari antibodi yang diperlukan bagi membantu membangunkan penyelesaian untuk Coronavirus, manakala penyelidik di University of Queensland di Australia menilai platform Beacon sebagai cara untuk mempercepatkan pembangunan program vaksin subunit rekombinan mereka.

Vanderbilt Vaccine Center (VVC) ialah salah satu tapak utama dalam Program Platform Pencegahan Pandemik DARPA (P3). Mengimbau sejarahnya melibatkan peningkatan kepantasan terhadap terapi untuk Zika dan sasaran virus lain, VVC telah dipilih oleh DARPA untuk menjadi tapak utama di A.S. bagi tujuan pembangunan terapi berasaskan antibodi baharu untuk mencegah jangkitan SARS-CoV2. Kini, VVC mula menerima sampel manusia yang penting daripada pesakit yang pulih yang akan disaring menggunakan platform Beacon Berkeley Lights bagi mendayakan penemuan antibodi pelindung.

“Platform Beacon membolehkan kami untuk menggunakan sel-B dalam cerakinan sel tunggal, membolehkan penerokaan kepelbagaian lebih besar bagi antibodi pelindung yang berpotensi, membantu kami mengenal pasti antibodi yang terbaik dengan lebih pantas,” kata Dr. Robert Carnahan, ketua projek Crowe Lab di VUMC.

Di Australia, University of Queensland ialah salah satu daripada beberapa kumpulan yang dipilih oleh Gabungan Inovasi Kesediaan Wabak (CEPI) untuk membangunkan vaksin Coronavirus hasil daripada teknologi respons pantas yang dilancarkan olehnya baru-baru ini. Universiti ini menilai platform Beacon tatkala ia berusaha untuk mencari cara bagi mempercepatkan pembangunan awal ke arah ujian klinikal.

“Platform Beacon membantu kami untuk bersedia dari segi pembuatan dengan lebih pantas daripada menggunakan pendekatan tradisional, yang berpotensi menjimatkan masa selama berbulan-bulan lamanya daripada garisan masa kami,” kata Dr. Trent Munro, Pengarah Kemudahan Biologik Kebangsaan dan Pengarah Program untuk rancangan Respons Pantas Vaksin dibiayai CEPI di University of Queensland. “Seperti mana yang kami lihat, setiap hari penting dalam respons kami terhadap wabak COVID-19 dan kami berharap agar pendekatan ini akan mendayakan pengeluaran vaksin masa depan.”

Di samping itu, GenScript Biotech Corporation mengumumkan pada awal Februari bahawa penyelidiknya berjaya menyaring dan mengenal pasti antibodi untuk COVID-19 dalam masa kurang daripada 24 jam dengan platform Beacon. Proses ini biasanya mengambil masa tiga bulan menggunakan penyaringan antibodi hibridoma tradisional. Ini merupakan kemajuan besar dalam memerangi wabak dengan lebih pantas dan mencari rawatan pencegahan dan terapeutik, khususnya untuk Coronavirus.

Latar Belakang Berkeley LightsDi Berkeley Lights, kami berpendapat sel adalah hebat! Sel berupaya menghasilkan penawar untuk penyakit, gentian untuk pakaian, tenaga dalam bentuk biobahan api dan protein makanan untuk nutrisi. Maka, persoalannya ialah, sekiranya alam semula jadi berupaya menghasilkan produk yang kita perlukan dengan cara yang boleh diskalakan, mengapa kita tidak melaksanakan perkara ini dengan lebih giat lagi? Jawapannya adalah dengan penyelesaian yang terdapat pada hari ini, sukar untuk melaksanakannya. Masa yang lama diperlukan untuk mencari sel yang betul untuk tugasan tertentu, dengan kos wang yang tinggi, dan sekiranya anda telah memilih titisan sel suboptimum, ia memberi hasil proses yang amat rendah. Berkeley Lights mempunyai penyelesaian lengkap untuk mencari sel terbaik dengan menyaring dan memulihkan sel individu secara fungsian untuk penemuan antibodi, pembangunan titisan sel, analisis sel T dan biologi sintetik. Teknologi proprietari kami dan platform Beacon® dan Lightning™ mempercepatkan kadar anda boleh menemui dan membangunkan produk berasaskan sel dalam tempoh yang singkat dengan kos yang rendah berbanding kaedah-kaedah penyelidikan konvensional dan legasi. Menggunakan alatan dan penyelesaian kami, saintis-saintis boleh mencari sel terbaik, kali pertama mereka mencarinya. Untuk maklumat lanjut, kunjungi www.berkeleylights.com.

Platform Beacon dan Lightning Berkeley Lights serta Culture Station Instrument adalah: Untuk Kegunaan Penyelidikan Sahaja. Bukan untuk digunakan dalam prosedur diagnostik.

Maklumat Akhbarberkeleylights@bulleitgroup.com

Logo – https://ering.com.my/wp-content/uploads/2020/03/penyelidik-seluruh-dunia-gunakan-platform-beacon-berkeley-lights-perangi-covid-19.jpg

Source: Berkeley Lights, Inc.

Keywords:  Biometrics Biotechnology Computer/Electronics Health Care/Hospital Infectious Disease Control Medical/Pharmaceuticals Survey, Polls & Research

Source: PRNEWSWIRE


HONOR Perkenal Aplikasi PocketVision – Bantu Pengguna Yang Mempunyai Masalah Penglihatan!

HONOR pastinya sebuah jenama peranti pintar yang sangat popular kini telah melancarkan 1 lagi aplikasi menarik yang dikenali sebagai PocketVision yang mampu membantu pengguna yang mempunyai masalah pengelihatan untuk membaca.

Aplikasi yang dibangunkan oleh social enterprise Eyecoming dan diterajui oleh HONOR ini tampil dengan 3 ciri menarik.

PocketVision boleh dioptimumkan menerusi kamer siri HONOR 20. Aplikasi ini boleh di muat turun secara percuma mulai hari ini di Huawei AppGallery dan menyokong beberapa bahasa antaranya Inggeris, Portuguese, Jerman, Spanish, Italian dan Chinese.

Bagi mendapat maklumat lanjut mengenai PocketVision boleh melayari laman sesawang HONOR.

Beli Peranti HONOR Di sini:

Artikel Berkaitan:


7000 Unit Huawei Nova 2 Lite Terjual Dalam Masa 96 Jam

Huawei nova 2 Lite baru sahaja memasuki pasaran Malaysia pertengahan bulan ini. Peranti yang menyediakan kelengkapan dalaman berspesifikasi pertengahan-bawah ini dijual pada harga RM799, malahan pada harga sebegini sudah pasti ianya berpatutan dan mampu milik.

Hari ini, melalui kongsian daripada pihak Huawei Malaysia, mereka mengesahkan bahawa sebanyak 7,000 unit nova 2 Lite berjaya dijual sepanjang empat hari pertama penjualan. Mereka juga menerima respon positif daripada pengguna mengenai rekaan peranti yang cantik walaupun harga yang dijual tidak terlalu tinggi.

Huawei nova 2 Lite merupakan sebuah telefon yang dilengkapi paparan FullView Display 6-inci dengan cip pemproses Snapdragon 430. Selain itu, ia ditemani RAM 3GB dan saiz storan seluas 32GB yang menyokong kad mikroSD dan dua slot untuk nano SIM (1+2). Melengkapkan peranti ialah sistem operasi Android Oreo dan antaramuka EMUI 8.0 terus daripada kotak.

Bagi yang masih mencari telefon di bawah harga RM1,000, peranti ini boleh dipertimbangkan.


Computex 2019: Warna Glacier Blue Bakal Tersedia Pada Komputer Riba ASUS ROG!!!

ASUS Republic of Gamers (ROG) hari ini mengumumkan bahawa ketersediaan warna Glacier Blue dari suku tahun ketika tahun ini. Ia bukan sahaja dapat menarik golongan gamer, tetapi juga pantas mencuri perhatian golongan profesional.

Warna ini diilhamkan oleh ciri penyejukan pintar (Intelligent Cooling) yang diketengahkan oleh ASUS. Siapa sahaja yang tidak tenang melihat warna ini.

3 buah peranti terbaharu daripada ROG iaitu Zephyrus S GX502, Zephyrus M GU502, and Strix G G531 and G731 akan disertakan dengan warna iniZephyrus S GX502, Zephyrus M GU502, and Strix G G531 and G731 lewat tahun ini.

Dengan kelahiran warna baru ini pastinya dapat menarik lebih ramai golongan bukan sahaja daripada golongan pemain game tetapi juga dari golongan profesional yang memerlukan paparan visual yang terbaik pada komputer riba.

Beberapa buah peranti dengan warna ini akan ditayangkan di Computex 2019 bermula dari 28 Mei sehingga 1 Jun di Taipei, Taiwan.

** Terima kasih atas Tajaan ASUS Malaysia ke Computex 2019


Instagram Menambah Ciri Terbaru Lagi – Ciri Efek Muka Pula Ditawarkan

Instagram mula memberikan pengalaman yang lebih menarik kepada 700 juta penggunanya dengan membawa ciri-cir terbaru, salah satunya ialah ‘efek muka’, dengan efek-efek khas ini pengguna boleh menggunakannya di dalam fungsi stories, seterusnya boleh dikongsikan kepada kenalan secara individual. Ciri ini jelas kelihatan meniru persembahan yang terdapat di dalam aplikasi laman sosial Snapchat. Gambar atau rakaman video yang diambil melalui stories akan dipadamkan secara automatik dalam masa 24 jam.

Selain itu, fungsi rewind juga diperkenalkan, dimana video yang diambil akan diputarkan secara kebelakang. Syarikat yang dimiliki oleh Facebook ini nampkanya ingin menarik lebih ramai lagi pengguna media sosial lantas meninggalkan aplikasi Snapchat jauh di belakang.


U Mobile Menyambut Pokemon Go Dengan Hadiah Lumayan!!!

Pelanggan U Mobile kini berpeluang memenang iPhone 6s apabila mereka bermain Pokémon Go dalam tempoh 2 minggu bermula dari 10 Ogos 2016 hingga 23 Ogos 2016. Selain daripada 10 unit iPhone 6s, U Mobile juga telah menyediakan kredit prabayar dan pascabayar bernilai RM42,000 serta powerbanks kepada pemenang pertandingan Power-Up For Pokémon Go.


SmartConnect .Travel: Faedah Eksklusif untuk Pemegang Nama Domain .Travel

WASHINGTON, 8 September 2020 /PRNewswire/ — The Travel Partnership Corporation (TTPC) Umum Penubuhan SmartConnect .Travel, Kumpulan Ahli-Sahaja untuk Pemegang Nama Domain .Travel, Menghubungkan Industri Perjalanan dan Pelancongan.

Daerah Columbia, USA

Sejak tahun 2005, .Travel merupakan sambungan nama domain yang eksklusif bagi industri perjalanan dan pelancongan. Syarikat-syarikat perjalanan kecil dan sederhana secara global telah menerima dan mempromosi domain .Travel mereka, yang membantu mereka menonjol dalam talian dan mempamerkan perniagaan mereka untuk menarik pelanggan baharu.

Untuk terus melayani pengguna nama domain .Travel, Travel Partnership Corporation (TTPC), sebuah organisasi bukan untung global yang terdiri daripada ahli Lembaga dari Timur Tengah, Amerika Utara, Eropah, dan Asia merangkumi pengembaraan koc motor, e-perjalanan, pengendali lawatan destinasi, persatuan pengembaraan negara dan antarabangsa, dan pengangkutan udara, telah melancarkan Komuniti Perniagaan SmartConnect .Travel di LinkedIn. Misi komuniti ini ialah untuk mengumpulkan ahli-ahli untuk mempromosi perniagaan mereka, membina rangkaian rujukan, dan menjalin hubungan yang berkekalan dengan pembeli dan pembekal yang sealiran pemikiran. Keahlian untuk Komuniti Perniagaan SmartConnect adalah percuma kepada pengguna domain .Travel.

“Sejak tahun 2005, ribuan agensi perjalanan dan pengendali pelancong telah menggunakan nama domain .travel untuk membezakan mereka sebagai penyedia perkhidmatan terbaik dalam kelas dalam industri ini,” kata Birger Bäckman, Presiden dan Pengerusi Lembaga TTPC. “Kini, Komuniti Perniagaan SmartConnect .Travel di LinkedIn menawarkan destinasi utama untuk semua perniagaan berkongsi pengetahuan, rangkaian dengan rakan kongsi sedia ada dan berpotensi, dan mengembangkan jejak perjalanan mereka.”

Pakar mengiktiraf .Travel sebagai lanjutan nama domain yang eksklusif yang boleh memberi faedah kepada industri perjalanan di seluruh dunia. “.Travel adalah sesuai untuk perjalanan dan pelancongan, dan membantu menyampaikan siapa kami dan apa yang kami lakukan,” kata Steffi Gretschel, Ketua PR Antarabangsa di Leipzig.Travel.

Sebagai sebahagian daripada pelancaran Komuniti Perniagaan SmartConnect .Travel, .Travel mengadakan promosi “Pulih Semula bersama .Travel” sehingga 31 Disember 2020, menawarkan nama domain .Travel untuk hanya US$9.99 kepada perniagaan perjalanan dan pelancongan untuk menjenamakan dan menghubungkan mereka dengan lebih baik dengan pelanggan dalam talian mereka.

Hubungan Akhbar:Geraldine Berkowitz: secretariat@ttpc.travel

Latar Belakang The Travel Partnership Corporation (TTPC)

The Travel Partnership Corporation (TTPC), syarikat bukan untung beribu pejabat di Washington D.C., ditubuhkan untuk mempromosi domain peringkat tertinggi .Travel yang khusus industri. Terbuka kepada semua persatuan perjalanan dan pelancongan bona fide, TTPC ialah badan konsortium industri pelancongan dan mewakili sektor industri yang luas, yang termasuk lebih daripada 1,000,000 agen pelancongan, pengendali pelancong, syarikat penerbangan, hotel, syarikat penyewaan kereta, kapal pesiaran, syarikat bas, feri, keretapi, taman tema, biro konvensyen, dan pejabat-pejabat pelancongan kebangsaan.

Untuk mengetahui lebih lanjut, sila lawati http://www.ttpc.travel/.

Latar Belakang Donuts Inc. and .Travel

.Travel dimiliki dan dikendalikan oleh Donuts Inc., pendaftar domain peringkat tertinggi baharu (TLD) global yang terbesar di dunia. Donuts memudahkan dan menghubungkan dunia dalam talian yang terpecah dengan nama-nama domain dan teknologi berkaitan yang membolehkan orang dan perniagaan membina, memasar dan memiliki identiti digital mereka. Di samping TLD yang berkaitan dengan pelancongan kami, Donuts menawarkan pelbagai nama yang jelas dan bermakna untuk kegunaan sebagai pengecam perniagaan (seperti .ltd, .company), navigasi (seperti .careers, .support), dalam pasaran menegak (seperti .photography, .cafe, atau .builders) atau dalam generik yang luas (seperti .social, .world, .live).

Untuk mengetahui lebih lanjut tentang domain peringkat tertinggi .Travel, sila lawati: https://www.travel.domains/travel/.

Logo – https://ering.com.my/wp-content/uploads/2020/09/smartconnect-travel-faedah-eksklusif-untuk-pemegang-nama-domain-travel.jpg

Keywords: Computer/Electronics Multimedia/Online/Internet Social Media Travel New products/services Not for profit

Source: PRNEWSWIRE


Assistive Easy Touch

Assistive Easy Touch merupakan aplikasi yang membolehkan anda untuk mengawal peranti Android dengan lebih mudah dan efisien tanpa perlu menggunakan butang kawalan tipikal Android.

Konsep persembahan yang diilhamkan dari peranti iOS ini walau bagaimanapun telah diperbaiki keupayaannya untuk menyokong lebih banyak fungsi menarik. Selain digunakan untuk menggantikan butang kawalan tipikal Android, anda juga boleh menggunakannya untuk mengunci peranti, mengawal tahap kekuatan speaker atau menukar mod bunyi, mengosongkan penggunaan RAM, membuka pelbagai aplikasi dan sebagainya.

Muat Turun

Android


Samsung Galaxy Note 9 – Penambahbaikan S-Pen Lebih Berkuasa

Secara rasminya Samsung Galaxy Note9 telah diumumkan, siri Note baharu kali ini lebih memfokuskan pada sokongan S-Pen yang lebih berkuasa.

Samsung Galaxy Note9 hadir dengan paparan skrin 6.4 inci QHD+ (2960 x 1440) Super AMOLED, ia juga merupakan Infinity Display yang paling besar digunakan buat masa kini. Tiada rekaan takuk lagi pada skrin dan penggunaan paparan bezel-less memberikan permukaan yang luas tanpa batasan.

Kuasa dalaman siri Note adalah yang paling premium, ia dilengkapi dengan cip pemproses Exynos 9810, gabungan RAM 8GB dan 128GB/512GB ROM tidak menghalang anda dalam penyimpanan data, tambahan lagi sokongan kad microSD sehingga 512GB menjadikan peranti ini sebagai sistem penyimpanan mudah alih yang lebih mesra pengguna.

Bateri telah mendapat peningkatan di mana kapasiti 4,000mAh ditawarkan dengan sokongan pengecasan pantas, sekali isian penuh mampu bertahan bagi penggunaan seharian tanpa masalah.

Bagi pembinaan kamera pula, sokongan Dual Aperture lens (f/2.4 & f/1.5) pada dwi kamera utama 12MP akan menyesuaikan nilai aperture secara automatik dengan cahaya di persekitaran anda.

Selain itu, teknologi AI pada kamera turut dibekalkan dengan sebanyak 20 mod boleh dikesan, seperti Food, Portraits, Flowers, Indoor scenes, Animals, Landscapes, Greenery, Trees, Sky, Mountains, Beaches, Sunrises and sunsets, Watersides, Street scenes, Night scenes, Waterfalls, Snow, Birds, Backlit dan Text.

8MP kamera hadapan boleh diperhebatkan lagi dengan kehadiran S-Pen, hanya tekan pada S-Pen dan gambar swafoto boleh diambil walaupun jauh dari 10 meter. Selain S-Pen berfungsi sebagai selfie stick semasa mengambil gambar, ia juga boleh dijadikan sebagai alat kawalan bagi sesi pembentangan, mengawal muzik, melayari galeri hanya dengan sambungan Bluetooth padanya.

Peranti yang hadir dengan sokongan kalis air IP68 ini bakal dilancarkan di pasaran tempatan pada 15 Ogos, bagi yang berminat boleh membuat pra-tempahan mulai hari ini dengan tawaran promosi masa terhad.

Pra-tempahan >> Samsung Galaxy Note9 Ditawarkan Pada Harga RM3,699 (128GB) & RM4,599 (512GB)


Lumi News

Adakah anda seorang yang gemar membaca berita dan artikel? Jika ya, pastinya anda menghadapi masalah mencari artikel dan berita kegemaran di dalam lambakan informasi di dalam internet. Ering ingin memperkenalkan Lumi, aplikasi bijak yang mampu mengumpul berita dan artikel untuk anda, ia seolah-olah anda mempunyai majalah tersendiri.

Bagaimana Lumi mengenali corak bacaan anda? Ia menyimpan rekod bacaan dan carian anda, dan lama-kelamaan Lumi dapat menghasil dan mengumpulkan berita yang menarik buat anda berdasarkan maklumat yang disimpan. Lumi mendapatkan sumber bacaan dari pelbagai pihak, baik dari publisher yang terkenal mahupun blog-blog tempatan.

Muat Turun

Android

iOS


Pengeluaran Samsung Galaxy S21 FE DiBerhentikan Gara-Gara Bekalan Cip Tidak Cukup?

Ada satu berita yang kurang enak apabila berkemungkinan pengeluaran Samsung Galaxy S21 FE terpaksa dihentikan?

Menurut Desas-desus, ia dikatakan berpunca daripada kekurangan bekalan cip yang mang mana dikhabarkan Samsung Galaxy S21 FE ini hadir dengan Snapdragon 888.

Teruskan bersama kami bagi mengetahui perkembangan berita ini.


Chengdu Barat Daya China perkenal ruang inovasi sains teknologi perkasa ekonomi baharu

CHENGDU, China, 25 Jun 2020 /PRNewswire/ — Satu laporan berita oleh National Business Daily:

Chengdu di Barat Daya China bakal memperkenalkan siri ruang inovasi sains dan teknologi pada 29 Jun ini, sebagai sebahagian daripada usaha berterusan bandar raya ini untuk meningkatkan pembangunan dalam sektor ekonomi baharu.

Acara ini 2020 Chengdu New Economy Double Thousand Project—Special Conference for High Quality Science & Technology Innovation Spaces, akan diadakan di Tianfu Vanke Cloud City. Memberi tumpuan pada teknologi terkini dan “ruang yang membina impian”, persidangan ini akan memperkenalkan 100 segmen baharu dan 100 produk baharu dalam sektor ekonomi baharu kepada dunia.

Inovasi dalam sains dan teknologi adalah penting untuk pembangunan sesebuah bandar yang berkualiti tinggi. Awal tahun ini, Jawatankuasa Pusat bagi Hal Ehwal Kewangan dan Ekonomi China mengambil keputusan untuk menggalakkan pembangunan lingkaran ekonomi Chengdu–Chongqing dan memupuk pusat pertumbuhan untuk pembangunan yang berkualiti tinggi di barat China. Membina sebuah pusat inovasi sains teknologi yang berpengaruh di peringkat nasional merupakan suatu kepentingan strategik untuk pembangunan kawasan ekonomi ini.

Lima tahun akan datang merupakan fasa permulaan lingkaran ekonomi selain tempoh penting untuk Chengdu menggalakkan daya saing antarabangsa dan kepimpinan serantau. Pemerkasaan teknologi bersedia untuk memberi lebih banyak dorongan kepada pembangunan ekonomi baharu di Chengdu.

Foto – https://photos.prnasia.com/prnh/20200623/2838634-1?lang=0

Keywords: Banking/Financial Service Computer/Electronics Publishing/Information Service New products/services STEM (Science，Technology，Engineering，Mathematics) Future Events

Source: PRNEWSWIRE